Arxius de música » Tribuna Ganxona\nPedro Burruezo, ganxó d’adopció, és un músic gens amic de les etiquetes. Quan canta, toca i comparteix escenari amb altres artistes, sap que està explicant la seva concepció del món a aquell qui l’escolta. Burruezo es resumeix en tres eixos: música, ecologia i espiritualitat, tres entitats fortament lligades i que conformen la seva essència. Ha actuat a espais diversos de l’estat i també a països ben llunyans, com Turquia o el Sudan. Format en comunicació, ja als anys 80, després d’iniciar-se al món musical en diversos grups, es consolida amb la banda Claustrofobia, amb set discos a les esquenes. El 2006 sorgeix el tàndem Burruezo & Bohemia Camerata, formant un conjunt instrumental i vocal compacte. Ha composat bandes sonores de diverses pel·lícules i protagonitzat el documental Las tres vidas de Pedro Burruezo, del director José López. Actualment, Burruezo té dos fronts oberts, Itimad i Amor incommensurable, que conjuguen la melodia amb la dansa i el teatre, però sempre té les trinxeres actives. La seva música, mística i espiritual, té dos objectius: arribar als cors decebuts de la societat moderna i lluitar contra el materialisme d’un món cada vegada més convuls i bèl·lic.\n—Defineixes el teu estil com a “propi”?\nAquesta és la intenció. Faig una música que està entre Orient i Occident, entre el passat i el futur, entre les arrels i l’avantguarda. Passaran més coses, hi haurà més canvis, però em sento còmode amb això i vaig a molts llocs del món amb aquesta música, i agrada. No està feta per agradar, és una música que satisfà una necessitat personal d’expressar-me, i també dels músics que m’acompanyen. L’artista no està sol, està davant un públic i, si al públic li agrada tot això, fantàstic. La música té sentit en la mesura en la qual expliques coses. O sigui, un artista no és ni pitjor ni millor que un periodista o un forner. L’única diferència que hi ha és que té una visió del món única, que pot ser bonica, lletja… Alguns tiren per un costat, d’altres per altres, però és particular. Només té sentit per aquest artista. Aquesta música és un mitjà per expressar una concepció del món, que, a més, és molt diferent a la societat moderna. Curiosament, en un món tant tecnològic i hiper escèptic, tothom desitja rebre aquest tipus de missatges. És una dicotomia més d’aquest món en què vivim. Allò que t’havia de fer feliç, resulta que no t’hi fa.\nI tot de cop apareix el contestatari, una persona que és molt conscient que no està al marge dels problemes d’aquest món. Burruezo parla clar: “anar contracorrent és més complicat, però anar a favor de la corrent no és sinònim de no rebre totes aquestes agressions d’aquest sistema, sinó més aviat al contrari i això sí que és perillós”. Només hi ha una vida i s’ha de plantar cara dins de les possibilitats de tothom. Burruezo no només s’expressa a través de la música sinó que també és el redactor en cap de l’edició espanyola de “The Ecologist”, una revista especialitzada en ecologia profunda, que aposta per portar una conducta ecològica en cadascun dels nostres actes quotidians.\n—Quan comença el teu interès per l’ecologia?\nJo crec que la natura és una forma de revelació en si mateixa. Quan tu estàs en un bosc, tens un contacte amb la natura molt transcendent. Et fa pensar en coses que s’escapen d’allò material i et revela coses i sensacions. Vaig tenir una certa revelació amb la natura que vaig adonar-me’n que havia de ser més enllà de la raó. I vaig començar a escoltar el meu propi cos. La natura també parla, parla molt clarament, però no l’escoltem. Els animals parlen, la natura parla, i s’estan queixant. Estan plorant tot el dia. I aquest contacte més passional i emocional amb la natura és una cosa que jo necessito. Si no tingués aquest contacte no sé si podria viure com visc. Veig la natura amb ulls que transcendeixen la seva aparença física.\nPer Pedro Burruezo, la funció de la creació artística és retornar-nos a aquella unitat sagrada de la qual hem estat separats. Una visió mística de la vida: la integració amb allò diví, l’ordre de les coses, la veritat de la vida, la necessitat de tenir fe. Els místics són, segons Burruezo, els únics que traspassen la barrera de les formes, aquells que exploren les vies més pures i rebels de les religions: “en aquests temps, inclús la religió s’ha tornat material. Els místics no accepten cap poder que estigui entre ells i Déu. Però aquesta gent no interessa, perquè són perillosos. I no consumeixen!”\nI és que parlar de música, per Burruezo també implica parlar de tot el què s’hi relaciona: sistema polític, econòmic i financer. Perquè hi ha diverses formes de colonialisme i també s’ha manifestat a través de la cultura. Mitjançant música i cinema s’assumeix l’imperialisme cultural, l’homogeneïtzació de cultures i l’oblit de les tradicions: “el que en diem la revolució cultural xinesa no era res més que una revolució occidental. Inclús els països àrabs, que conec molt bé, són més occidentals que cap altre. O sigui, s’han quedat amb algunes tradicions però en gran part són occidentals. És un cacau tot plegat”.\n—Quins són els teus principals referents? De quines fonts beus?\nDe moltes. Cada cop més de la música oriental. El flamenc també m’agrada i també alguns artistes d’avantguarda. I cada cop menys el que és el pop occidental. Hi ha artistes que m’agraden, però el meu camí no és el de la música comercial. Burruezo & Bohemia Camerata és un projecte del qual ha brotat música d’arrels ben diverses i d’estils tradicionals i alhora d’avantguarda entonada amb l’ajuda de la guitarra, el violoncel, la viola, el piano i el llaüt. Junts han editat quatre discos, l’últim dels quals, “Misticíssimus Coralliumm” (2013) va sorgir d’una col·laboració amb la coral ganxona Cypsella i del músic Wafir S. Jibril.\n—Com funciona el teu procés a l’hora de crear música?\nLa veritat és que la majoria de vegades la meva intervenció és mínima, sincerament, perquè estàs fent coses i aquestes melodies i aquestes idees apareixen, no se sap com. És una inspiració divina? Pot ser. Però realment és així. I la majoria d’artistes que són una mica honestos, saben que el mèrit propi és ben poc. El geni de la música que era Bach ja ho deia, que la inspiració no era seva. A mi em van venint melodies al cap, clar que després hi ha un treball més material de posar-ho en ordre i donar-hi forma, però el que és la idea apareix i no hi ha ordre. I això és fantàstic. Després sí que hi ha la feina de posar ordre a aquest caos. Cada artista té les seves dèries. Jo tinc facilitat a l’hora d’estar en un àmbit musical que veu de fonts orientals i occidentals, entre la música antiga i la música contemporània… I tot això. No és que sigui una cosa o l’altra, és una mica de tot. He escoltat molta música i ara no n’escolto tanta. Però tot el que he anat escoltant rebrota.\n—Què expliquen les teves cançons?\nEl viatge. L’únic viatge que té sentit a la vida. De fet ara ja no hi ha viatges. Anar a un resort a Bulgària està bé, però no és això del què parlo. Es tracta d’un viatge interior, intentar conèixer-te una miqueta més a tu mateix, perquè si no et coneixes no pots conèixer res més. És un viatge que val la pena viure i les meves cançons, encara que parlin de moltes coses, estan parlant d’això, i això és el que m’interessa. Per la gent espiritual sempre hi ha aquest camí interior sense el qual és incompatible el coneixement de la realitat, no la política ni la social, sinó una realitat global.\n—Què sents quan ets sobre l’escenari?\nAlgunes vegades, i això és meravellós, és com si entressis en un altre estat. Quan al flamenc es parla del “duende”, que prové d’un concepte indi que es diu “rasa”, és quan algú ha trencat les barreres físiques i estàs en un moment espiritual. És la sensació de trencar el teu cos físic, és impagable.\n—Hi ha d’altres grups que cantin amb motius semblants als teus?\nPocs. Per mi, d’aquí uns anys serà una majoria, però. Hi ha molt poca gent perquè aquest tipus de música que té connotacions espirituals profundes, en un món tant materialista, tanca moltes portes. Et tanca portes a festivals i a circuits, i també se t’etiqueta de beat. I les etiquetes fan por, i la gent, tot i tenir aquestes inquietuds, tenen por a manifestar-les públicament perquè això tanca portes. Però jo no tinc por i faig el que vull. I m’és igual. He tocat a Turquia, al Sudan, ara me n’aniré a Algèria, per l’Estat… A tot tipus de festivals, i m’és igual el que diguin, per bo o per dolent. Són opinions. El que m’importa és fer una música profunda i espiritual i que transmeti aquesta visió del món, que a mi m’agradaria que fos cada vegada més humanitzat i que entengués la vida i la natura com una cosa sagrada. És igual si ets catòlic, ateu o el que sigui, però amb aquesta sensació.\nItimad és el resultat de la unió entre tres ballarines d’ Un Sol Traç Dansa i la Nur Camerata (Camerata de la Llum), que presenta una noia de Sevilla dels temps de l’Al-Andalus, que a través de la poesia i de l’amor s’uneix al rei Al Mutammid. L’espectacle, que barreja peces inèdites i cançons del disc “Misticíssimus” ja s’ha estrenat a Sant Feliu i també a Torroella de Montgrí.\n—La fórmula d’”Itimad” de combinar música amb dansa ja l’havíeu fet alguna vegada?\nAlgun cop ho hem fet i hem trobat al camí gent que comparteix aquest gust per les coses delicades, boniques, que tenen un sentit que va més enllà. I treballar amb aquesta gent que cerca la bellesa és una meravella. Hem fet dues actuacions, una a Sant Feliu i l’altra a Torroella i després, si Déu vol, en farem més, volem portar aquest espectacle allà on ens contractin. Hem gaudit molt durant els assajos, perquè tot el procés de creació és molt excitant i que comparteixes amb gent.\n—Esteu preparant un nou disc amb la “Bohemia camerata” que ha de sortir properament…\nEl farem, el farem, però últimament he fet moltes coses i he gravat algunes bandes sonores. Faré un disc que es digui “Derviche”, com la dansa tradicional turca. Els derviches busquen l’eix, la divinitat. Llavors el dervich seria jo, que no paro de girar i fer moltes coses. El disc dóna cabuda a moltes col·laboracions amb músics diferents, amb coses que he fet per pel·lícules. No és un disc de recopilació, sinó que dóna aquesta visió transversal d’allò que faig. Els derviches, amb una mà simbolitzen el que agafen del cel i amb l’altra el que deixen a terra.\n—A part d’ “Itimad”, tens altres fronts oberts?\nSí, molts. No pararia mai. En tenim un que fem amb l’actriu Montse Robles i que es diu “L’amor incommensurable”. És una obra de teatre amb música en directe que està dedicada a tres místiques medievals: Santa Teresa, Hildegarda Von Burgen i Robi’a. Hildegarda Von Burgen era una dona molt interessant, va ser perseguida pels jerarques religiosos, va inventar un sistema de salut i tenia molt contacte amb la natura. I aquest estiu, a Valladolid vam fer un espectacle dedicat a Santa Teresa.\n—Què creus que busca la gent en la teva música?\nM’escolta tot tipus de gent. Crec que, com et deia al principi, degut al materialisme que viu la nostra societat, hi ha gent que busca missatges de caire espiritual. No sé si hi voldran aprofundir, però hi ha un públic de totes les edats i totes les procedències. Gent decebuda del món polític, científic, econòmic… Gent que no troba resposta a certes preguntes. Ara mateix hi ha alguns artistes que estan donant aquesta petita llum que la gent no troba a cap altre lloc.\nPels fans de Oasis,com jo, el 30 d’agost no és una data que ens porti bons records: és el dia en que Noel Gallagher va deixar la banda, fart del seu germà.\nDes d’aquella data, que els rumors sobre una possible reunió són constants, algun fins i tot, amb data i ubicació. Malauradament, algun dels germans Gallagher s’ha encarregat de desmentir-ho sempre.\nEls vaig poder veure en directe a les seves dues últimes visites a Barcelona: Rock’n’Roll en estat pur. El protagonisme era per a la música, amb 4 llums led i pantalles, però sense grans escarafalls. Però el que més protagonisme s’enduia eren, sense cap dubte, els “hits” que van fer famosos als de Manchester, aquelles cançons que qualsevol amant de la música coneix: Live Forever, Wonderwall, Champagne Supernova, Supersonic, Don’t look Back in Anger… Eren moments espectaculars, on el públic agafava la veu cantant.\nCom que no els podem veure en directe, ens hem de conformar en veure’ls en vídeo, i què millor que fer-ho recordant els dos concerts més multitudinaris de la història de la Gran Bretanya: 10 i 11 d’agost a Knebworth.\nP.D: últimament, els rumors de reunió de la banda han tornat a agafar força, en part, gràcies a l’estrena del documental “Supersonic”, del mateix equip que va realitzar l’aclamat documental Amy, sobre la vida de Amy Winehouse, que s’estrena aquest octubre. A Catalunya, tenim l’oportunitat de veure’l al Festival Internacional de Cinema Documental Musical IN-EDIT\nDel 14 de maig al 10 de juliol es podrà visitar a la Casa Irla l’exposició de pintura de Pau Morales “Colors i músics”.\nPau Morales (Girona,1977) ha fet exposicions a nivell nacional i internacional (Barcelona, Terrassa, León, Irlanda, Roma, Montreal…), sent el jazz el tema que més ha treballat, tot i que també n’ ha tocat d’altres (paisatge, graffiti, retrat, floral…).\nA part de la pintura, treballa en altres camps com la il·lustració, el còmic, l’escultura o la videoanimació.\nCantant i guitarrista, ha realitzat performances en què combina el cant i la pintura en directe. En aquesta exposició, però, presenta una mostra amb pintura fresca de colors vius que transmeten\nl’energia de la música.\nEl vernissatge tindrà lloc aquest dissabte 14 de maig a les 19 h\nAquest és el calendari musical de la Taverna Cas Romagué de la Casa Irla, situada al c/Algavira 65-69 de la nostra ciutat.\n– Divendres 19 de febrer, 21:00 h. : JULIUS Z. STRÖMBERG (Suècia, indie folk)\n– Dissabte 20 de febrer, 21:00 h. : TONI CAYENA & SANDY BELMON (Platja d’Aro, Rumba & Rock)\n– Diumenge 21 de febrer, 17:00 h. : RED PIG BLUEGRASS TRIO (Bcn, bluegrass, amb el gran Ricky Araiza al banjo i en Xavi de Booty Hunters a la guitarra i veus)\n– Dimecres 24 de febrer 21:00 h. : QUIZ FREAK, joc de preguntes de temàtica freak (pelis, series, còmics, etc.) confeccionades per l’Associació Arocinema\n– Dijous 25 de febrer 21:00 h. : OPEN MIC, vine a cantar les teves cançons\n– Divendres 26 de febrer 21:00 h. : The FANTASTIC IRLASTIC BAND a l’escenari principal (St Feliu/UK, Country, Western & Skiffle)\n– Dissabte 27 de febrer, 21:00 h. : Gipsy NUR Project (França/Bcn, chanson francesa & jazz manouche)\n– Diumenge 28 de febrer, 17:00 h. : JON CREEDEN (Canadá, folk punk) & CHRIS SNELGROVE (Canadá, folk punk)\n– Diumenge 6 de març, 17:00 h. : Homenatge al nostre amic Xavi Clara, amb els documentals “Cure for Pain: The Mark Sandman Story” (2010, dir: Robert Bralver, David Ferino) i “Why do the jamaicans run so faster” (2009, dir: Miquel Galofré, so: Xavi Clara)\n– Dissabte 12 de març, 21:00 h. : TOM HAGAN amb banda (Salt, indie pop)\n– Divendres 18 de març, 21:00 h. : PATCH (Bcn, rock)\n– Dimecres 23 de març 21:00 h. : QUIZ FREAK, joc de preguntes de temàtica freak (pelis, series, còmics, etc.) confeccionades per l’Associació Arocinema\n– Divendres 25 de març, 21:00 h. : PAPER DE PLÀSTIC (Bcn, pop)\n– Dissabte 26 de març, 21:00 h. : MAGANY (Girona/Banyoles, pop)\n– Diumenge 3 d’abril, 17:00 h. : LOWPINERS (UK, indie folk)\n– Dissabte 30 d’abril, 21:00 h. : VINCENT McCALLUM (UK, folk)\n– Divendres 6 maig, 21:00 h.: ALONDRA GALOPA (Granada, indie pop)\n– Dissabte 7 de maig, 21:00 h. : SIMON KEMPSTON (UK, folk)\n– Diumenge 15 de maig, 17:00 h. : PHIL RIZA (França, blues folk)\nEl grup guixolenc Bullitt torna als escenaris, segons va anunciar ahir la seva discogràfica, BCore, en un comunicat al seu web: “Estem molt contents: Bullitt han decidit fer el que tots desitjàvem, agafen aire i van a totes. Després d’un 2015 dur i sense rumb, la banda ha anunciat una tornada sòlida i plena de l’energia i l’amor que tant la defineixen.” Bullitt torna amb Màxim Triviños (No More Lies), vell amic i col·laborador, com a baixista, per començar en les pròximes setmanes la gira de presentació del seu últim disc, Sparks, publicat ara fa un any, quan la mort del baixista Ferran Bonet va aturar l’activitat del grup. Tot i aquesta trista circumstància i de la consegüent falta de promoció, Sparks es va situar entre els millors discos en moltes llistes de balanç del 2015. La revista Rockzone, per exemple, va situat el disc en el número 3 del seu rànquing estatal.\nBullitt començarà la gira de Sparks a casa, a la sala TZVR, el dia 11 de març, compartint cartell amb Bad Mongos i Benzine. El 22 d’abril, Bullitt actuarà a la sala Magazine de València, amb Balloon Flights; el 30 d’abril, al Sidecar de Barcelona, amb Anchord, i el 5 de maig al Siroco de Madrid, amb Ulises Lima. Aquestes són, de moment, les primeres dates confirmades de la gira de retorn de Bullitt, que va gravar el seu quart disc el novembre del 2014 als Ultramarinos Costa Brava de Sant Feliu, amb Santi Garcia.\nFont: BCore i El Punt-Avui\n“Albert Serra em va encarregar que fes la banda sonora de la seva pel·lícula Història de la meva mort, però malgrat que li va encantar la música que ell va pagar –tant la composició, com els músics i els estudis de gravació–, finalment no en va utilitzar ni un fragment a la pel·lícula, perquè, segons va dir, no hi encaixava”, diu Pedro Burruezo sobre la música que conté el seu últim disc, La banda sonora maldita ( Tormina Records ), que apareix sota el nom de Burruezo & Claustrofóbica Camerata, per no confondre els oients: “Aquest projecte no té res a veure amb Misticísssimus ni amb res del que he fet amb la Bohemia Camerata o altres projectes artístics diferents que desenvolupo al mateix temps. Cada cosa ha de tenir un nom diferent, perquè ningú no se senti decebut”, afirma aquest músic barceloní de llarga trajectòria, resident a Sant Feliu de Guíxols, que amb aquesta Clautrofóbica Camerata també ha fet un petit homenatge al grup que el va donar a conèixer en els anys vuitanta com un pioner del pop avantguardista i mestís: Claustrofobia.\nBurruezo & Claustrofóbica Camerata estrenaran en directe La banda sonora maldita el divendres 6 de novembre a l’auditori Viader de la casa de cultura de Girona (20 h, 3 euros). El disc s’ha pogut editar perquè Serra i Burruezo tenen “una molt bona relació”. “L’Albert ens va cedir els drets de l’obra i les gravacions perquè el disc pogués veure la llum, ja que considerava que seria una llàstima que una música tan maca no arribés al públic. És una música amb una entitat pròpia i una gran consistència, al marge de les imatges per a les quals va ser creada.”\nUna música… claustrofòbica? “Sí, perquè reflecteix una espècie de patiment pel fet de sentir-se fora de lloc en aquesta societat. Això abans ho expressava amb màquines i títols provocatius, i ara ho faig amb una música exquisida que també té aquest neguit, com la\npel·lícula de Serra, amb el seu dramatisme. És una música no sorollosa, més figurativa, per dir-ho així, però sempre amb aquest neguit interior.” Músiques d’aires barrocs, amb moments més avantguardistes i minimalistes, que Burruezo (veu, guitarra i percussió) interpreta, al costat de peces d’altres discos en la mateixa línia, amb Maia Kanaan (viola i veu), Josep Ramon Roy (piano), Iván Lorenzana (violoncel) i Jovic Sagristà (guitarra).\n‘El somni català’ i un nou disc per a la primavera\n“Tant amb Claustrofobia com amb la Bohemia Camerata sempre he creat una música molt cinematogràfica”, diu Burruezo, que també ha fet la banda sonora de la pel·lícula El somni català, de Josep Maria Forn, estrenada recentment. “Va ser una gran fortuna poder treballar amb Forn”, diu Burruezo. “En aquest cas, la música il·lustra alguns dels moments més tràgics de la història de Catalunya, així que aquí també hi ha dolor i neguit. Jo mai no he estat un compositor gaire alegre”, reconeix amb un somriure.\nDesprés d’haver actuat al març passat a Istanbul amb la Bohemia Camerata, ara Burruezo marxa a Khartum (Sudan) com a convidat del músic sudanès Wafir S. Gibril, per oferir un concert en què s’uneixen músiques àrabs, flamenques i medievals.\nBurruezo, conegut pel seu activisme ecologista, prepara també la música per a un documental del periodista Carlos de Prada sobre els efectes dels pesticides en la salut dels consumidors.\nA més, Burruezo publicarà la primavera vinent el single de vinil The Cosmic Ballet, editat pel segell Belamarh, que inclourà dos temes dels primers temps de Claustrofobia, regravats i transformats.\nTambé sortirà a la primavera el nou disc de Bohemia Camerata, Medievaliuxxx, “un pas més en la línia marcada per Misticísssimus, però en aquest cas les tres tradicions –cristiana, jueva i musulmana– i els seus perfums estaran juntes a cadascuna de les cançons, com un tribut a la convivència que va funcionar durant molt de temps entre les tres cultures.\nSant Feliu de Guíxols celebrarà el proper 29 d’agost la 2a Nit en Blanc, una iniciativa que pretén ser una festa de nit dels establiments comercials i turístics de la ciutat i que tindrà lloc el proper 29 d’agost de 18h a 2 de la matinada. La vetllada combina oci, comerç, gastronomia, tallers i moda, en un ambient distès i amb un programa extraordinàriament ric.\nS’acompanya la iniciativa amb un ambiciós programa de descomptes i promocions dels establiments adherits. Concerts, balls i espectacles acompanyen l’obertura dels establiments de la ciutat.\n18h a 20h Inauguració amb batucada i animació de Percussió Ganxona, a la Plaça del Mercat\n18 a 21h Zona de Jocs. Joguines de fusta per acompanyar el desenvolupament de nens i nenes. A partir de 2 anys fins a 10 anys, al c/ Joan Maragall, 3-9\n18h Jocs Kapla (Jocs per a nens i nenes de construcció amb peces rectangulars de fusta, recomanat a partir de 4 anys) a la Placeta de Sant Joan\n19h a 21h Taller infantil de “Hama beads” a la Rambla del Portalet, a càrrec de la Llibreria Nobel (inscripcions a la mateixa llibreria per 2 €)\n18.30h Conta Contes, “Petites històries, grans tresors”, a la Placeta Sant Joan\nEl gran Bookcrossing i literatura estesa: poesia i llibres per emportar.\n18h Penjada de poesia, frases literàries i llibres al carrer Hospital\n22.15h i 23.15h. Ball de Tango a càrrec de Juan Carlos i Paula, a la Placeta de Sant Joan i Antic Hospital\n22.30h i 23.30h Contes eròtics (2 passis) a l’antic hospital\n21h. Tast de vins especial “La nit en blanc”, a càrrec de Casellas Viader i Montaditos de Butron Berria, al c/ Anselm Clavé\nA partir de les 19h., cata de cava “1974” (producció pròpia) a càrrec de La Cava del carrer Major, 32\nA partir de les 18h. Tast de Guixolencs a 1 euro, a càrrec de la Pastisseria Gironès del c/ Anselm Clavé.\nA partir de les 18h, carpa Moritz amb moltes sorpreses, a la Rambla del Portalet\nDesfilades a peu de carrer\n18h Dos models amb vestits fets de globus, al c/Sant Llorenç 44\n19.30h. Carrer Rutlla amb Placeta de Sant Joan\n20.15h. Carrer Sant Antoni\n21h Rambla Vidal. Després de l’última desfilada, actuació de ball Estela.\n18h Pop Up Store, la costura del 6970, a la Rambla del Portalet\nAparadors ballats a càrrec de Mistreet Dance Studio.\n20h. Coco Blue Lime (Rambla Vidal, 45)\n20.30h. Stroget (Rambla Vidal, 43)\n21.00h Inquietud’s Moda Jove (Jacint Verdaguer, 7)\n“Aparadors vivents”: Quinze minuts abans de cadascuna de les desfilades corresponents.\nAl carrer de Sant Joan, ambientació especial.\nDe 20h a 02h matinada: DJ Locky (Black and White Music), a l’Hostal Chic (Rambla del Portalet).\n20.30h, Clica de l’Escola de Música de Sant Feliu de Guíxols, a càrrec de Joieria Aviñó del c/Anselm Clavé, 13\n21.30h, Concert de Gòspel amb Palamós Gospel Choir, a la Placeta de Sant Joan\n21.30h Concert “Entre Amics”. Nacho Alonso i Marta Rosés al Carrer Joan Maragall, 3-9\n22.30h Concert The Internationals a la Plaça del Mercat\n23.00h Concert 13th Magic Skull al Carrer Major, cantonada Rambla Vidal\n00.15h Ball i espectacle de “Mistreet Dance Studio” al Passeig del Mar\n00.30h DJ Andreu Presas, de Ràdio Flaixbac, al Passeig del Mar\nMúsica a la intimitat\nDe 19 a 00h, Boleros i música cubana en viu, a Bohemi’s Bistró del C/ Sant Pere, 26\nA les 21h, Rumbes en viu al Restaurant Can Noguera del Passeig del Mar, 1\nA les 21h, Indie-Folk en viu L’Àncora Gastro Snacks de la Plaça del Mercat, 13\n22.00h a 00.00h, Música en viu al Casino Guixolenc del Passeig del Mar, 36\n00.00h Rumbes en Viu al City Arms del carrer Sant Pere, 48\n00.00h Música en viu al Bar La Goleta de les Galeries del Mar, 17\n00.00h Blues en viu al Restaurant el Ginjoler de l’Hort del Rector – Monestir\nA més a més, durant tot el dia tindrà lloc la fira “Scrapmaniàtics 5”, el mercat de productes d’Scrapbook amb parades de botigues de material d’scrap als Jardins de Juli Garreta, en el qual es realitzaran una vintena de tallers al llarg del dia.\nCarrot Cake Scrap & Friends. Exposició amb treballs de reconeguts scrappers, que estarà instal·lada a la Sala Municipal d’Exposicions de l’Ajuntament.\nScraproom familiar. Espai a disposició de tothom que vulgui fer treballs manuals una estona.\nDinar ‘scrapero‘ popular, en el qual s’intercanviarà opinions i experiències de l’scrap.\nFesta de Celebració del 5è Aniversari de Scrapmaniàtics, al vespre.\nA les 18.30h Visita musicalitzada “Medievalia, música i espiritualitat al Monestir”. Una visita diferent i molt especial a l’històric monestir benedictí de Sant Feliu de Guíxols. 5 eur. (places limitades / venda de tiquets a l’Oficina de Turisme).\n21.00h El 29 d’agost, a les 21 hores, i coincidint amb La nit en blanc, l’Espai Carmen Thyssen organitza una visita exclusiva guiada per Pilar Giró, comissària de la mostra Barcelona-Paris-New York. D’Urgell a O’Keeffe. Col·lecció Carmen Thyssen.\nEl recorregut és una oportunitat per conèixer la gènesi de l’exposició i la relació entre artistes i obres; l’ocasió per descobrir els verds de la pintura de Lobre, els blaus de Créixams o els grisos de Meifrèn…\nLa visita guiada a l’ Espai Carmen Thyssen, en la línia d’iniciatives similars arreu, suma el plaer del coneixement i l’art als aspectes comercials i lúdics de la proposta nocturna.\nLa visita a Barcelona-Paris-New York. D’Urgell a O’Keeffe. Col·lecció Carmen Thyssen —d’una hora de durada i amb places limitades que cal reservar—, acabarà amb brindis amb un clàssic Penedès per acomiadar l’estiu.\nCol·laboradors: Cervesa Moritz, Distribucions Márquez, Afic Guíxols, Mistreet Dance Studio, Íntims Esperança, RG Events & Weddings, Llibreria Nobel, Museu d’Història de Sant Feliu de Guíxols, Espai Carmen Thyssen.\nEl passat 9 d’agost, dins el marc del Festival Musical de la Porta Ferrada, vam tenir l’ocasió de veure i escoltar en directe a l’Espai Port a una petita formació de l’Electric Light Orchestra anomenada per a l’ocasió The Orchestra.\nSense el lideratge de Jeff Lynne, tornàvem a escoltar aquell so dels anys 70 i 80 que ha venut fins ara més de 100 milions d’àlbums a nivell global. Els que no van faltar del grup, en aquesta ocasió, van ser Mik Kaminski al violí i Louis Clark als teclats. Aquesta banda fundada a Birmingham (Anglaterra) va tenir una trajectòria que anava de l’any 1971 al 1986, tot i que van tenir un retorn entre el 2000 i el 2001. El seu estil es caracteritzava pel rock simfònic, i el diumenge passat ens van mostrar que aquest estil encara perdura i que segueixen conservant aquest to que va fer que milions de persones s’enamoressin de les seves cançons. A Sant Feliu vam poder escoltar temes clàssics com ara “Evil Woman”, “Rock’n’Roll is King”, “Hold on Tigh”, “Last Train to London”, …\nQuan es portava mitja hora de concert es va posar a ploure, però el públic va aguantar el xàfec per tal d’escoltar-los ja que era una oportunitat única. Gairebé tots els seients estaven ocupats i la gent, majoritàriament de més de 40 anys, va recordar, potser amb nostàlgia, les cançons que un dia van ser conegudes a nivell mundial. El concert va ser un èxit.\nPrimer de tot, s’ha de donar l’enhorabona a Atzavara Club per l’esforç que fa en organitzar concerts setmana rere setmana, alguns dels quals boníssims. Per la seva continuïtat i constància, haurien de tenir algun premi meritós per part de la Casa de la Vila. Fins i tot, m’atreviria a dir que ja fan ombra al Festival de la Porta Ferrada, doncs aquest només es fa a l’estiu, mentre que Atzavara està lluitant tot l’any. Que tot sigui per la música i en reconeixement als músics.\nAquest mes de juliol, doncs, Atzavara Club s’hi ha dedicat de ple. Fins i tot, ha fet un prospecte en blanc i negre. El 10 de juliol, per exemple, com es pot veure a la fotografia, vam tenir a la Plaça del Mercat Miles Oliver fent el seu dark-folk de París. A continuació, al mateix lloc, van actuar els Absolut Never, també de París, amb la seva música alternativa. L´11 de juliol, també a la Plaça del Mercat de Sant Feliu, Cody Dillon, de Sydney (Austràlia), ens va mostrar el seu country-folk. Després, a la Sala de l’Atzavara Club, es van commemorar els vint anys de No More Lies, tots ells ganxons, amb un concert en què es van acompanyar, seguidament, dels Nueva Vulcano, també molt coneguts per les nostres contrades. I el diumenge 12 de juliol van venir Paz Gitana a la Plaça del Mercat (gipsy-pop mexicà i xilè).\nAquesta propera setmana, Atzavara es torna rockabilly i hillbilly. Per exemple, el divendres 17 de juliol, a partir de les 9 de la nit a la Plaça del Mercat, tindrem als Atomic Leopards fent versions molt conegudes de rockabilly. I el diumenge 19 de juliol, havent passat la ressaca del dissabte amb Sopa de Cabra dins el Festival Porta Ferrada, també a la Plaça del Mercat, actuarà el grup de hillbilly Flat Pack, fent moltes versions conegudes a plaer de qui conegui aquest món musical. El dilluns 20 de juliol, a partir de les 21:30 a la Sala Atzavara, han organitzat una actuació psicodèlica amb els Goizilla (en què hi col·labora Arocinema). I, entrant als últims dies de juliol, concretament el dia 27, a la Sala Escorxador actuarà un grup molt bo de Punk-Rock celta, els australians The Rumjacks i, com a teloners, Las Malas Influencias de Sant Feliu –un concert que us recomanem pels qui tingueu “ganes de marxa”.\nTastets i música per al Mercat Cobert\nL’ inici de la campanya “TASTA...” del Mercat Cobert Municipal, que va començar amb la edició “Tasta… La primavera soul” el passat divendres 15 de maig, va esdevenir tot un èxit. A la Taverna del Mercat s’oferia un tastet de tapes gratuïtes confeccionades amb els productes gentilesa de les parades del mercat cobert, tot això amenitzat amb una concert soul a càrrec del duet composat per Nacho Alonso i Marta Rosès.\nLa campanya es durà a terme durant tot l’any i pretén lligar la música amb els productes de qualitat que ofereixen les parades del mercat cobert. Es farà una edició per estació de l’any.\nLa bona resposta d’aquesta iniciativa, endegada des de l’àrea de promoció econòmica i ocupació de l’Ajuntament, ha animat a l’organització a incorporar més propostes de cara a properes edicions per a que aquesta nova actuació de dinamització del mercat es consolidi i segueixi creixent.


Acaben les obres de millora de la il·luminació dels passos de vianants del carrer d'Astorga\nDivendres 09 Abril, 2021\nL'Ajuntament de Reus ha culimnat les obres per millorar la seguretat del trànsit del carrer d'Astorga, amb la il·luminació de 14 passos de vianants d'aquest vial. El projecte és fruit d'una proposta ciutadana als Pressupostos Participatius 2019, que convoca la regidoria de Participació, Bon Govern i Serveis Generals. El contracte es va adjudicar a l'empresa BQ Llum Tràffic SL per un import de 47.877,36 euros (IVA inclòs).\nLes obres, que ha gestionat la regidoria de Desenvolupament Urbà i Via Pública, han reforçat la il·luminació dels passos a vianants, per tal de garantir la seguretat de les persones que vulguin travessar el carrer, donat que en aquests passos no hi ha senyalització semafòrica. Concretament, s'ha actuat en 14 passos de vianants, 2 d'ells dobles.\nEl nou enllumenat està format pels fanals i projectors, i també s'ha instal·lat un senyal de trànsit amb leds que ha d'ajudar a captar l’atenció dels conductors i contribuir a la seguretat i pacificació del trànsit.\nLa millora de la il·luminació del carrer d'Astorga va ser una de les propostes que va rebre més suports en la votació del Pressupostos Participatius 2019 en l'apartat de grans projectes (de més de 50.000 euros de pressupost), i va ser presentada per M. J. Ariza. La proposta va obtenir un total de 236 vots.\nInauguració il·luminació passos de vianants del carrer d'Astorga


BitMEX obté un èxit: la comunitat clama "falta de joc" després del bloqueig del mercat\nEl 13 de març, el gegant comercial BitMEX es va veure embolicat enmig d’una controvèrsia que va veure com l’intercanvi principal s’enfrontava a una interrupció operativa que va durar uns 25 minuts. Durant el temps d’inactivitat, es van estendre els rumors a tota la criptografia que hi havia hagut una mala jugada entre bastidors, sobretot des que el preu de Bitcoin (BTC) va caure al voltant dels 3.700 dòlars.\nRelacionat: Els operadors de criptografia expliquen què va causar la caiguda del preu de Bitcoin a 3.000 dòlars\nPer ajudar a calmar algunes de les sospites que van sorgir a causa de l’esmentada interrupció, l’equip de relacions públiques de BitMEX va emetre un piulada es va llegir que la companyia “es va adonar d’un problema de maquinari amb el nostre proveïdor de serveis al núvol que feia que les sol·licituds BitMEX es retardessin”.\nTot i que l’explicació donada sembla bastant legítima, val la pena destacar que el mateix dia BitMEX va registrar més liquidacions que durant qualsevol altre període de 24 hores al llarg de l’any passat. A més, després de l’esdeveniment, els volums de transaccions de futurs BTC de la plataforma de negociació van ser superats pels de OKEx, un nínxol que s’ha vist durant molt de temps com l’àrea principal de dominació de BitMEX.\nEn un context de greus pèrdues, BitMEX s’ha enfrontat a una àmplia gamma de crítiques, amb gent com Sam Bankman-Fried, CEO de l’equip d’investigació Alameda, que publica una sèrie de tuits afirmant que la falta de voluntat de BitMEX per fer front a les condicions del mercat va fer que el valor de Bitcoin caigués tan ràpidament. A més, quan la plataforma es va desconnectar, el valor de la criptomoneda superior va començar a augmentar una vegada més, cosa que va provocar que Bankman-Fried publiqués el següent missatge en línia:\n“BTC es va concentrar sense la gegantina paret de venda del liq BitMEX. I encara més que això: BTC es va concentrar, de manera que s’havia de liquidar menys gent * … Creació d’una profecia autocomplerta. Si poguéssim, BTC superarà els 5.000 dòlars, potser ja no * caldria * baixar “.\n1 BitMEX respon\n2 Alguns de la comunitat criptogràfica encara no estan convençuts\n3 BitMEX no va ser l’únic intercanvi que va caure la setmana passada\n4 Els comerciants han de tenir precaució a l’hora de tractar determinats intercanvis\nPer obtenir una comprensió més detallada de l’assumpte, Cointelegraph va contactar amb BitMEX. Un portaveu de BitMEX, va reiterar alguns dels fets que anteriorment havien estat posats en relleu per l’intercanvi a través de Twitter i va afirmar que a les 12:56 hores. UTC el 13 de març de 2020, BitMEX va rebre un atac DDoS agressiu, que va retardar i va impedir que les sol·licituds entressin a la plataforma, afegint:\n“El nostre equip de seguretat va recuperar el control per evitar més retards i va reprendre el servei complet en un termini de 25 minuts. Hem confirmat que el problema a principis del dia 3/13 va ser causat pel mateix atac. Vam solucionar el problema subjacent i emetrem un post mortem al seu moment. Els nostres enginyers treballen les 24 hores del dia per controlar i mitigar qualsevol altre problema “.\nQuan se li va preguntar sobre algunes de les teories que al·ludeixen a la possibilitat que BitMEX hagi tirat endavant els seus serveis comercials per por que el seu motor de liquidació pogués col·lapsar la cartera de comandes XBTUSD fins a zero, el portaveu va afirmar:\n“Això no és absolutament cert. Disposem i farem servir sempre una plataforma justa i eficient. BitMEX està completament preparat per a aquests esdeveniments de liquidació a través del nostre fons d’assegurances, que és el més gran de la indústria per ordre de magnitud i continua en bon estat ”.\nFinalment, anteriorment, el 16 de març, Arthur Hayes, conseller delegat de BitMEX, va prendre a Twitter per assegurar als clients de l’exchnage que ell i l’equip enviaran en breu una sèrie de consultes que els usuaris semblen tenir sobre la recent interrupció. En la seva declaració, Hayes va dir:\n“Hem estat escoltant i el meu equip ha estat recopilant els fets. Abordarem aquestes preguntes i preocupacions de manera transparent i exhaustiva durant els propers dies “.\nAlguns de la comunitat criptogràfica encara no estan convençuts\nTot i que BitMEX s’ha mantingut fidel a la seva versió de la història, Alireza Beikverdi, CEO i fundadora de la plataforma blockHin de bitHolla, va dir a Cointelegraph que els esdeveniments del 13 de març van tenir lloc una important cascada de liquidació a XBTM20: un contracte de futurs XBTUSD a Índex BXBT30M. En aquest sentit, XBTM20 va baixar molt per sota dels preus actuals aproximadament un 15% i, durant algun temps, va semblar que la caiguda no s’aturaria. Beikverdi va afegir:\n“Podeu calcular-ho fins a fer massa llargs temps excessius intentant predir la reducció a la meitat de Bitcoin i combinar-ho amb el pànic del coronavirus i teniu una trampa gegantina. El moment era força clar quan el mercat entrava en pànic. Els preus es van recuperar poc després de l’aturada de BitMEX. No crec que l’intercanvi perpetu de XBTUSD hagués anat a zero, però veure el mercat XBTM20 que semblava realment semblaria que mai deixaria de tancar-se ”.\nEn oferir les seves opinions al respecte, Jeffery Liu Xun, CEO de XanPool, una porta d’entrada fiat peer-to-peer, va dir a Cointelegraph que les liquidacions que es van produir a BitMEX van crear una diferència creixent entre els preus que ofereix la plataforma i els preus spot. en el moment. Segons la seva opinió, la gent volia fer ús d’aquesta oportunitat d’arbitratge, però a mesura que la diferència augmentava a causa de les liquidacions automàtiques, la gent s’espantava dels possibles problemes de liquiditat de BitMEX. Després, Xun va afegir:\n“Suposo que BitMEX va haver de tancar els interruptors perquè, en cas contrari, les balenes curtes podrien haver empès el preu a zero a través del sistema de liquidació automàtica de BitMEX. Crec que el van tancar massa tard perquè probablement ja havien perdut molta credibilitat per aleshores “.\nA més, Xun també creu que si BitMEX no hagués apagat els seus sistemes, els preus haurien baixat fins a zero i haurien perdut la majoria dels seus clients.\nBitMEX no va ser l’únic intercanvi que va caure la setmana passada\nMentre que les acusacions de joc brut per part de BitMEX encara tenen certa credibilitat per part dels experts, Inal Kardanov, defensor del desenvolupador de la plataforma Waves, una plataforma de cadena de blocs de codi obert, va dir a Cointelegraph que BitMEX no era l’únic intercanvi de criptomonedes de gran nom. vaig experimentar un tall durant la bogeria de la setmana. De fet, altres plataformes com Gemini, Huobi, Deribit i Bithumb també van experimentar problemes similars:\n“Les borses de valors suspendran la negociació durant caigudes massives i sembla que també hem vist el mateix per BitMEX. Per què hauríem d’esperar diferents enfocaments dels intercanvis de criptografia CENTRALITZATS? ”\nKardanov també va assenyalar que BitMEX no tenia cap motiu real per aturar el seu motor de liquidació si l’empresa pensava que el mercat podria col·lapsar la cartera de comandes XBTUSD. En aquest sentit, va assenyalar el rendiment del fons d’assegurances de BitMEX que va perdre 1.627 BTC, és a dir només El 4,6% del seu valor total, enmig de la intensa venda que va passar el 13 de març.\nUna opinió una mica similar també va compartir Jeroen Van Lange, amfitrió del canal de Youtube “The Blockchain Today”. Com li va dir a Cointelegraph, aquestes interrupcions es produeixen amb molta freqüència, sobretot perquè certs intercanvis no poden gestionar gran part de l’activitat que es produeix durant un xoc enorme o una bomba. Segons la seva opinió, fins i tot les principals plataformes de negociació només poden processar una certa quantitat de transaccions per segon i, si hi ha molta activitat en temps real combinada amb ordres condicionals, sempre hi haurà la possibilitat que es produeixi un lapse.\nVan Lange també va assenyalar que BitMEX és ben conegut pels seus “errors de presentació de comandes”, cosa que, en termes simples, significa que l’intercanvi s’enfronta rutinàriament a sobrecàrregues de dades que fan que el seu sistema falli i, per tant, no executi les ordres del client. Creu que la plataforma utilitza tecnologia depreciada i, per tant, no pot funcionar correctament en determinades circumstàncies.\nA més, tot i que no creu que l’intercanvi es pogués lliurar a cap mena de mal joc, Van Lange va afegir que hi havia un incentiu disponible per a la companyia respecte a tot aquest escenari, ja que les vendes de clients individuals s’executen a través d’un mercat per ordre i, per tant, BitMEX guanyarà més taxes per ells.\nPer últim, Beikverdi també està convençut que és molt poc probable que BitMEX hagi fet res maliciós durant la caiguda del preu. Tanmateix, va assenyalar que una mala explicació i transparència no podrien esperar d’un gegant comercial com BitMEX, sobretot perquè molta gent de la comunitat criptogràfica mundial confia molt en la plataforma per descobrir els preus. Beikverdi va afegir:\n“Hem vist excuses com els atacs DDoS utilitzats moltes vegades en el passat per altres empreses tecnològiques per esquivar preguntes. És just esperar una explicació oficial detallada de BitMEX sobre aquest tema “.\nEls comerciants han de tenir precaució a l’hora de tractar determinats intercanvis\nÉs interessant assenyalar que durant la turbulència del mercat que es va produir entre l’11 i el 13 de març, van ser principalment els intercanvis centralitzats els que van experimentar més temps d’aturada. Per exemple, plataformes comercials com Uniswap no van experimentar cap interrupció, però, els preus de la gasolina Ether (ETH) es va disparar al voltant d’aquest període.\nA més, tot i que els comerciants en intercanvis centralitzats, com BitMEX, han d’entendre els riscos associats a l’ús d’aquests sistemes, la quantitat de transparència i confiança que la majoria dels entusiastes de les criptografies busquen actualment només pot proporcionar-los plataformes descentralitzades. En aquest sentit, Kardanov va dir a Cointelegraph:\n“Si els comerciants esperen transparència i volen operar sense confiança, han d’utilitzar borses descentralitzades. BitMEX utilitza altres borses puntuals per al seu preu de marca (índex) que s’utilitza per provocar liquidacions. Aquest és només el cas dels seus mercats perpetus com XBTUSD. Els mercats futurs trimestrals com XBTH20 segueixen diferents regles, de manera que és possible desordenar els càlculs a causa d’aquest incident ”.\nVan Lange, també, està d’acord amb aquesta avaluació i creu que la gent ha de tenir una precaució addicional amb el comerç de palanquejament quan es tracta de determinats intercanvis. Va dir que si un intercanvi s’ha vist embolicat en situacions tèrboles en el passat, el millor seria mantenir-se allunyat.


Gran campanya de donació de sang – Escola Sant Gervasi Cooperativa\nEts aquí: Inici1 / COOPERATIVES ALUMNES2 / Gran campanya de donació de sang\nCOOPERATIVES ALUMNES, Uncategorized\nEl passat divendres 2 de febrer, a les instal·lacions del menjador de l’Escola Sant Gervasi va tenir lloc la VIII Jornada de Donació de Sang que organitza l’Escola a través de les seves Cooperatives d’Alumnes conjuntament amb el Banc de Sang i de Teixits.\nLa jornada, partida en sessió matinal i de tarda, va portar a l’Escola a prop de 200 persones a donar sang, en concret a 193 donants, dels quals 33 ho eren per primer cop.\nLa Jornada de Donació de Sang de l’Escola Sant Gervasi forma part d’un projecte d’Aprenentatge i Servei promogut pel Banc de Sang i per les Cooperatives d’Alumnes de l’Escola. Uns 240 alumnes, de 5è de Primària i de 2n d’ESO, han estat formats i preparats per tal de promocionar la campanya i per atendre els donants adequadament el dia de la Jornada.\nLa campanya va ser promocionada a través d’anuncis que la TV local Vallès Visió va recollir en els seus informatius (feu clic).\n0 0 Marc Mas https://santgervasi.org/wp-content/uploads/2020/03/logo_sanger_blanc-1.png Marc Mas2018-02-12 17:52:112018-02-12 17:52:11Gran campanya de donació de sang\nUna estudiant del Massachusetts Institute of Technology (MIT) dona classes a...Impulsem el Projecte Delecta't per fomentar la lectura a l'aula


La propietat del Palau de Gel demandarà el comú de Canillo per desnonar la instal·lació - FÒRUM.ad\nEl Palau de Gel un dia de nevada. Foto: Comú de Canillo\nLa propietat del Palau de Gel denuncia que el comú es nega a tornar les claus de la instal·lació i el demandarà per activar-ne el desnonament. Aquest dijous era la data límit per arribar a un acord abans de la finalització del contracte de lloguer. La propietat dona, doncs, per tancades les negociacions i vol que se li retorni aquesta infraestructura.\nL’advocat de la propietat, Jaume Bartumeu, ha lamentat que el cònsol major de la parròquia, Francesc Camp, no s’hagi presentat aquest dijous al matí a una visita per revisar la instal·lació i tornar les claus.\nBartumeu ha denunciat que el comú “ha tingut set mesos per solucionar la qüestió i ha volgut traslladar a la propietat la responsabilitat sobre el futur dels 28 treballadors de la infraestructura”. Ha afirmat que el saig ha aixecat acta dels fets i ha afegit que “és molt lamentable que sigui un comú qui actuï en rebel·lia jurídica, molt més greu que si fos un simple particular”. Ha conclòs que la confrontació “que ha buscat el comú de Canillo portarà inevitablement a una demanda de desnonament contra la corporació”.\nEl comú va fer una darrera oferta per intentar salvar el Palau de Gel, que la propietat ha rebutjat. Fonts relacionades amb el cas han informat que el comú va oferir inicialment 4 milions d’euros per la instal·lació, que després hauria elevat a 7 milions. Segons les mateixes fonts, la propietat estava interessada, sobretot, a renovar el contracte d’arrendament per un preu superior a l’actual. Ara, reclama el terreny.\nDurant la sessió de consell de comú de Canillo d’aquest dimecres, Francesc Camp va assegurar que no perdia l’esperança de trobar una solució que suposés mantenir el Palau de Gel com el punt neuràlgic de la parròquia. La minoria, per la seva banda, va retreure a la majoria que se’ls havia apartat d’un procés on tenien molt a dir.\nNotícia Anterior: L’índex de vendes de les grans superfícies augmenta un 2,5% a l’octubre\nSegüent Notícia: Els STCT/RJL només podran concernir el 75% de les plantilles de més de 10 treballadors


Quim Ferriol: Compartir\nPublicat per Quim Ferriol a dilluns, de juliol 23, 2007\nPerò fixa't que a Santa Eulàlia, CiU segur que ho ha fet molt millor que a Lliçá, doncs només una dotzena de vots els separa d'Esquerra. I segur que a Santa Eulàlia també el PSC ho ha fet millor que a Lliçá.\nSembla que aquí hi ha una ma negre que tot ho contamina...¿o no?\n23 de juliol de 2007 a les 20:59\nLa teva simpatía aparent per Santa Eulàlia, no és la mateixa que ells et tenen a tu. Segueix enmetllevant coses perquè, val més així,algunes et serveixen però precisament no les pancartes, doncs com dius sou ben diferents, i sou diferents en moltísimes coses, hasta amb el tema de les pancartes. Està clar que no podeu manllevar-los-les, precisament perquè les seves actuacions no tenen res a veure amb les vostres , sou incomparables amb tot.\nElls signen les seves pancartes, ells no les fan desapareixer com vosaltres i culpabilitzen als demés. Tu no en deus saber res de les vostres pancartes sense signar i carregan-vos als altres?.L'aliança anul.la al debat per no arribar a temps amb tothom i avisa. L'endemà, la vas penjar tu la mancarta fantasma? perquè no la vas fer desaparèixer com moltìssimes d'altres que no eren del teu gust. Quim ,la mà negra les deu treure, tu saps qui és?.\n23 de juliol de 2007 a les 21:49\nSinofos ha dit...\nAquest Anònim sembla que pateix Alzheimer.\nQuants mesos va estar penjada la pancarta de la "Plataforma Lliçà per tots" referent als arbres del Tenes? Que jo recordi 3 mesos mínim.\nQuants mesos van estar penjades les pancartes contra els pisos de ca l'Artigues? Molts.\nI d'altres pancartes que ara mateix no recordo.\nMai es va enviar la policia municipal a identificar a ningú. Ni es va fer correr al camió de la brigada per retirar cap pancarta.\nL'Aliança va anul.lar el debat per que CiU i PSC van dir que no hi anaven el dia abans quan estaven convidats des de l'inici de campanya (per altra banda,com a cada eleccions municipals).\nSou tan hipócrites que arribeu a fer fàstic. Sort que la majoría tè memòria.\n24 de juliol de 2007 a les 21:14\nUiiii... que aquest anònim sembla que té nómina de l'Ajuntament..\n27 de juliol de 2007 a les 16:52


02/2016 - El Bloc de Símbols Catalans - Símbols Catalans | Catalanisme i Independentisme\n✎ "LA POSICIÓ DEL PSOE ÉS MÉS FALSA QUE UN EURO MARROQUÍ"\nPublicat per Símbols Catalans en CATALUNYA INDEPENDENT · 29/2/2016 19:34:19\nTags: #SonRepublica, #EstatCatala\nEl portaveu d'ERC al Congrés denuncia que l'acord dels socialistes amb C's aparca el compromís de derogar la Lomce\n"Qui els ha vist i qui els veu", comenta Tardà en referència a Miquel Iceta i a Carme Chacón, a qui qualifica de "patètica"\nEsquerra Republicana s'ha mostrat aquest dilluns més que crítica amb el PSOE. El motiu és l'acord assolit amb Ciutadans de cara a la investidura del candidat socialista, Pedro Sánchez. El portaveu d'ERC al Congrés, Joan Tardà, ha recordat el compromís assolit per diverses forces del Congrés, entre elles el PSOE, per derogar la Lomce, i ha denunciat que el pacte amb la formació d'Albert Rivera aparca aquesta decisió. "La posició del PSOE és més falsa que un euro marroquí", ha lamentat Tardà.\nJoan Tardà ha fet aquestes declaracions després de reunir-se amb la direcció del partit i acompanyat del portaveu adjunt al Congrés, Gabriel Rufián, i també del portaveu al Senat, Santi Vidal. Tant Tardà com Rufián han marxat de pressa i corrent cap a Madrid, ja que s'ha avançat la Junta de Portaveus del Congrés a aquesta tarda. Abans, però, l'històric diputat republicà ha tingut temps de mostrar un enuig que gairebé ratlla la consideració personal, més enllà de la política, respecte els socialistes. Tant Catalans com espanyols.\nSegons el portaveu d'ERC a la cambra baixa, el pacte amb Ciutadans converteix la posició del PSOE en "encara més reactiva i reaccionària", ja que "nega de totes totes la condició de nació a Catalunya, el dret de decidir del poble de Catalunya i blinda polítiques molt conservadores que ha fet el PP en aquests quatre anys". Per tot plegat, Tardà ha anunciat el vot negatiu dels republicans a la investidura de Pedro Sánchez. En clau de pronòstic, ha descartat que Sánchez aconsegueixi els vots suficients per ser investit tant en la primera com en la segona votació.\nEl que també ha fet Joan Tardà és carregar contra els socialistes catalans arran del pacte amb la formació d'Albert Rivera. En primer lloc, contra el primer secretari, Miquel Iceta. Segons el portaveu d'ERC, l'acord "retrata" Iceta i també "persones més crítiques" com l'alcaldessa de Santa Coloma de Gramenet, Núria Parlon. En resum, "retrata l'ànima en pena del PSC". "Ells sabran el que fan", ha conclòs Tardà, tot afegint un "qui els ha vist i qui els veu".\nAmb tot, el retret més dur de Tardà ha estat per a la cap de files del PSC al Congrés, Carme Chacón, que aquest cap de setmana va plantejar una consulta a Catalunya en cas que el referèndum per reformar la constitució espanyola es perdés al Principat. "Estan tan acostumats a fer trampes que finalment se les fan a si mateixos, no només maregen la perdiu sinó que es maregen a ells mateixos", ha sentenciat Tardà. En aquesta línia, el portaveu d'ERC ha explicat que abans veia Chacón com una persona "cartesiana, d'idees clares" però ara "es regateja tant a si mateixa que és patètica".\n✎ EURODIPUTATS ESTRANGERS TROBEN ESTRANYA I CONTRAPRODUENT LA SUSPENSIÓ DE LA CONSELLERIA D'EXTERIORS\nPublicat per Símbols Catalans en CATALUNYA INDEPENDENT · 25/2/2016 20:56:57\nTags: #SomRepublica, #SomEstat\n'És només un canvi de nom, no un canvi legal'\nlamenta l’ex-ministre lituà i eurodiputat del popular Algirdas Saudargas\nLa visió d’Escòcia i Flandes\nEn altres nacions sense estat, com Escòcia o Flandes, també exerceixen la política exterior, i es comparen sovint amb Catalunya. Per això la suspensió del TC els ha impactat. ‘No és una sorpresa perquè ja ha passat abans, però significa de nou que les forces polítiques espanyoles centralistes utilitzen els tribunals per la feina bruta’, assegura a l’ACN l’eurodiputat de l’Aliança Flamenca (N-VA), Mark Demesmaeker.\nPel president del Partit Nacional Escocès (SNP) Ian Hudghton, la suspensió ‘no hauria de sorprendre tenint en compte els nivells de desacord’ entre Madrid i Barcelona. ‘Però sembla contraproduent per un govern intentar suspendre una conselleria i un conseller d’aquesta manera, particularment quan hi ha els poders legals’ per fer activitat exterior, defensa.\n‘El govern flamenc pot negociar i signar tractats o acords de cooperació amb altres països o regions de forma autònoma per les competències que té’, indica Demesmaeker. Flandes té ‘una xarxa diplomàtica cultural, política i econòmica’ que els ha donat ‘visibilitat en l’agenda internacional’. ‘És molt important’, remarca.\nA Escòcia també tenen un ministeri de Cultura, Europa i Afers Exteriors del qual se senten molt ‘orgullosos’, segons Hudghton. ‘Tenim sort que no se’ns ha tractat com Madrid intenta tractar Catalunya’, remarca aquest eurodiputat, que destaca que el govern d’Edimburg ‘mira a l’exterior i vol interactuar amb la resta de la UE i del món’.\n‘És un contrast fort, utilitzen la semàntica per resoldre un problema de forma no política, amb els tribunals’, lamenta el flamenc Demesmaeker. ‘Potser el govern espanyol, les forces centralistes, haurien de respondre obertament què estan disposats a oferir a les autonomies que demanen més poder’, planteja.\n‘El nom no hi té res a veure’\nL’eurodiputada dels Verds de Suècia i observadora internacional del 9-N i el 27-S, Bodil Valero, troba ‘estrany’ que el govern espanyol hagi portat al Tribunal Constitucional l’acció exterior de la Generalitat, perquè es feia ja ‘en l’època de Pujol’. ‘Trobo molt estrany que ho hagin fet i no crec que sigui del tot legal, tampoc’, assenyala.\nSegons ella, si a Raül Romeva ‘li volen dir secretari o conseller ho han de decidir ells mateixos’, perquè ‘no és una cosa del govern’ espanyol. ‘Quina diferència fa si es diu conseller o es diu secretari? Per mi cap, el rebran igual, si el volen rebre, i tindrà les mateixes possibilitats de parlar amb altres europeus. El nom no hi té res a veure’, destaca.\nBodil Valero considera que ‘fa temps’ que el govern espanyol hauria d’haver acceptat un referèndum ‘i fer campanya pel ‘no’ a la secessió’. ‘El que ha fet el govern d’Espanya és dificultar encara més la possibilitat d’aconseguir un acord’, lamenta aquesta eurodiputada sueca, que creu que amb la seva majoria absoluta el PP ‘ha fet tot el que ha pogut per crear aquesta tensió tan forta que hi ha ara entre Catalunya i el govern espanyol’.\n✎ CONDEMNES RIDICULES PER ALS ASSALTANTS DE BLANQUERNA\nPublicat per Símbols Catalans en CATALUNYA INDEPENDENT · 24/2/2016 19:34:46\nCondemnes d’entre 6 i 8 mesos de presó per als assaltants de Blanquerna\nTambé hauran d'abonar multes que van des dels 1.800 als 4.900 euros\nL’Audiència de Madrid ha imposat penes d’entre 6 i 8 mesos a catorze dels assaltants de la delegació de la Generalitat a Madrid i multes que van des dels 1.800 euros als 4.900 euros, dependent dels casos, pels casos de desordres públics i danys, mentre que n’ha absolt un quinzè en no quedar demostrada la seva participació en els fets, tot i que sí va ser present al centre Blanquerna. Les penes més elevades són per a Juan Luis López amb 8 mesos de presó per desordres públics i 2.400 euros per un delicte de danys; i per a Jesús Fernando Fernández Gil acusat de llançar gas mostassa i agredir l’aleshores delegat del Govern, Josep Maria Bosch, amb 7 mesos de presó i 4.900 euros de multa. La Fiscalia demanava entre dos anys i cinc anys i la Generalitat fins a 16 anys i 9 mesos per a un dels atacants i 15 anys i 9 mesos per a la resta.\nEl tribunal considera que tant Fernández Gil, com un altre dels acusats, Javier Marcos Aroca, coneguessin la condició d’autoritats de Josep Maria Bosch i del llavors diputat de CiU Josep Sánchez –Llibre i, per això, no els condemna per un delicte contra l’autoritat ni tampoc de coaccions en el primer cas. L’Audiència també ha absolt tots els acusats dels delictes d’ultratge a la bandera catalana, impediment del dret a la reunió, del delicte d’atemptat i de tres delictes de lesions.\nD’altra banda, tots els acusats, que pertanyen als moviments de Democracia Nacional, Alianza Nacional i Falange, hauran d’indemnitzar la Generalitat amb 1.372,14 euros i l’exdelegat de la Generalitat a Madrid Josep Maria Bosch, amb 94,2 euros, mentre que un d’ells, Pedro Chaparro, també haurà de pagar 600 euros al càmera de TV3 que va agredir durant l’assalt.\nEl Fiscal demanava penes d’entre de dos anys de presó i 22 mesos de multa per a tretze dels processats i quatre i cinc anys per a dos més, mentre que la Generalitat i CiU reclamaven la Generalitat fins a 16 anys i 9 mesos per a un dels atacants i 15 anys i 9 mesos per a la resta. Pel que fa les defenses, van demanar la lliure absolució en considerar que les peticions de presó són “desproporcionades”. El judici va quedar vist per sentència el passat 28 de gener.\n✎ PUIGDEMONT PRESENTA L'ESTRUCTURA D'ESTAT "QUE DONARÀ RIGOR I SEGURETAT AL FULL DE RUTA"\nPublicat per Símbols Catalans en CATALUNYA INDEPENDENT · 23/2/2016 20:07:05\nEl president encoratja la Comissió Jurídica Assessora a fer la seva feina des de la independència i amb vocació de servei 'en el moment especial' que viu el país\nEl president de la Generalitat, Carles Puigdemont, ha definit la Comissió Jurídica Assessora com ‘l’estructura d’estat’ que ‘garantirà el bon fer, rigor i seguretat dels treballs que les institucions’ han de fer per desplegar ‘l’inoblidable, indefugible i irrenunciable encàrrec’ que ha fet el poble de Catalunya a través del seu Parlament. Durant la presa de possessió de cinc membres nous de la comissió, Puigdemont ha encoratjat els juristes a fer la seva feina des de la independència i amb vocació de servei, conscients del ‘moment especial’ que viu el país. El president de la Comissió Jurídica Assessora, Albert Lamarca, ha definit l’ens com un ‘consell d’Estat’ i ha reivindicat que la llei ‘és l’expressió de la voluntat popular representada en un Parlament escollit pel poble’. Lamarca ha criticat els que utilitzen les lleis per afavorir interessos propis i no l’interès general de tots els ciutadans.\nEn presència de la majoria de consellers, Puigdemont ha presidit l’acte de presa de possessió de cinc nous membres de la Comissió Jurídica Assessora: Marc Marsal, Alfredo Galán, Joan Pagès, Sonia Ramos i Antoni Vaquer. Els nous integrants han estat nomenats per a un període de sis anys, renovable per a sis més. Alhora, han cessat Josep-Enric Rebés, Eladi Crehuet, Tomàs Font, Susana Sartorio i Àngel Garcia. Els nous membres han promès ser fidels ‘a la Constitució, a l’Estatut, a les lleis i a les institucions de Catalunya’.\nDurant el seu discurs, Puigdemont ha destacat la Comissió Jurídica Assessora com una estructura d’estat ‘precisa i indispensable’, que garantirà que el desplegament del mandat del 27-S es fa ‘amb rigor i amb seguretat’. Ha apel·lat al lema que fa servir l’ens, ‘seny i saber’, de cara als temps que vindran. ‘És aquest seny i aquest saber que esperarem sempre trobar en els vostres actes, com segur que en els temps que han de venir sabrem tenir per continuar el camí traçat’, ha afegit.\nEl president ha encoratjat els membres de la comissió a fer la feina ‘des del rigor, des del coneixement, des de la independència i sobretot amb vocació de servei’, els valors sota els quals va néixer aquest ens en temps de la Generalitat republicana, ha dit, sota els quals va ser restituïda per la Generalitat autonomista i sota els que ‘continuarà prestant servei en l’estat que democràticament s’està construint’.\nUns valors, ha continuat Puigdemont, lligats a la llibertat i al respecte. I citant el catedràtic de Dret Administratiu Tomàs Font, ha remarcat que a Catalunya les lleis ‘són fetes amb la col·laboració de tots els estaments, i d’això prové que no siguin expressions autoritàries, sinó l’expressió del seny i del saber de les institucions que hi participen’. També ha destacat la tradició jurídica catalana, forjada al llarg de la història i anterior a la Constitució, com el codi civil català.\nPer la seva part, el president de la Comissió, Albert Lamarca, ha reivindicat la independència dels juristes. ‘No som aquí per buscar un somni, el de la independència dels juristes, nosaltres som el somni’, ha assenyalat.\nLamarca ha defensat que la llei és ‘l’expressió de la voluntat popular representada en un Parlament’. Al seu parer, ‘aquesta és la primera legalitat, el fonament de l’estat de dret’, i ha carregat en aquest punt contra els ”picaplets, leguleyos i entrebancadors’ de les lleis i de les llibertats, que només les fan servir ‘per afavorir els interessos propis i no l’interès general de tots els ciutadans’.


Després de Rialp, la vall de la Noguera Pallaresa... - Endrets - Geografia Literària dels Països Catalans\nDesprés de Rialp, la vall de la Noguera Pallaresa...\nObra:Viatge al Pirineu de Lleida (p. 86-87)\nDesprés de Rialp, la vall de la Noguera Pallaresa s'estreny molt. Fins a Llavorsí el camí i el riu van profundament encaixonats, i encara la contínua presència del bosc, a banda i banda, acaba d'enfosquir l'aire. El caminant, que no trobarà cap poble encara que els endevini penjats a la muntanya, no afluixarà el pas fins a arribar a Llavorsí, tot i que hi ha un bon «escamall» —veu pallaresa que designa una llarga caminada a peu o un tros considerable de camí.\nL'estretor s'inicia realment al peu de Rodés, un poble que treu un campanar tafaner per la carena de l'esquerra. Al mateix temps el riu, que des de Collegats havíem tingut a la dreta, el deixem ara a l'esquerra en passar un pont. Sembla com si davant de la dificultat de circular per aquest fragment de la vall el riu i el camí es posessin d'acord per anar cadascú per la seva dreta: el camí cap amunt i el riu cap avall.\nAleshores descobreixo la presència de les altes torres elèctriques, que fins ara s'havien dissimulat en l'amplada del cel i de sobte tenen una gran feina a caminar per l'estret passadís entre muntanyes. Segueixen vall amunt, en processó, com blancs fantasmes, amb la majestat d'uns monjos gegantins que obrissin en creu uns braços absurdament petits...\nEn aquest punt del paisatge solitari i opressiu, el caminant sent la veu heroica que omple les pedres del Pallars i recorda la Cançó del pros Bernat, fill de Ramon, que Manuel Milà i Fontanals va escriure aviat farà cent anys. És una cançó èpica que dóna una perfecta idea del país.\nVoleu oir la gesta del pros Bernat,\ncomte de Ribagorça i del Pallars\nHi ha una vall tenebrosa, estreta i gran\nno s'hi veuen carreres ni caminals\ni només s'hi esbargeixen llops famejants.\nEl foraster retarda una mica el pas i mira a banda i banda, respectuosament.\nUn matí de bon dia, al gall cantant,\ndels monts de ponent pugen fumera i flam.\nPels cristians la nova corre com llamp.\nRicolf amb sa mainada en surt del mas,\nBen-Got amb trenta llances de son palau.\nA glops dels boscos ixen més cristians,\nde les coves més fondes altres eixams.\nDel riu los raiers vénen, fembres, infants.\nTot són destrals i llances forques i pals,\nbassetges i sagetes, dalles tallants.\nPertot arreu ressona: «Madona, val!»\nJa s'ouen corns i gralles, s'ouen tabals\nde l'estol del bon comte ribagorçà.\nLos desfaels d'ell fugen, vénen volant;\nper davant los encalcen los de Pallars.\nPertot arreu retrona: «Bernat, Bernat!»\nAl gran ressò tremolen los monts i els valls.


Publicado porCATERINA T'ESTIME 4 abril, 2021 4 abril, 2021 Publicado en autodescubrimientoEtiquetas:calma, decision, decisions, ensestime, objectiu, pau, plenitut, respira, respirar, salutmental\nÚltimament les decisions que prenc estàn basades en la meua pau. Quan em costa prendre una decisió, tanque els ulls i visualitze les diferents opcions, i puc notar quines em creen ruido intern i quines tenen la possibilitat de crear silenci, pau. És realment un canvi per a mi, perquè moltes voltes he triat, sense ser totalment conscient, el ruido, el drama, la dificultat.\nTriar la pau a nivell conscient em fa sentir de vegades incómoda, perquè em sent fora de les meues muralles, fora del que conec. Pot semblar extrany, però estic ben segura que no sóc l’única. Si el nostre cos i la nostra ment han passat per etapes de molt d’estrés i ansietat, alliberar-nos d’eixes sensacions és tota una aventura. En eixa aventura, moltes voltes «lo» conegut (l’estrés) és el lloc on ens sentim segurs encara que ens destruisca.\nAixí que hui elegisc la pau.\nEstic al terrat de casa i son les 22.41, sent els grills, veig les estrelles i m’he permés pujar amb el portatil a escriure. Podria dir, que aquesta és una cita amb mi i la meua pau.\nSí, per a mi l’objectiu final és la meua pau interior.\nTot té més sentit si així és. Tot és més fàcil si així elegisc que siga.\nQuin és el teu objectiu final? És també la teua pau?\nEckhtart Tolle al seu llibre el Poder del ahora, parla de Jesús i m’encanta com ens mostra que Jesús no parlava d’un regne que vindria en un futur, sino de l’ara, de cada ara. El regne, el cel, el descansar en pau… és ací i ara. I tots tenim la capacitat de regnar el nostre propi regne d’aquest instant. No esperes a morir per a descansar en pau. RESPIRA, torna a casa, torna a tu.


Trobada de Corals de la Gent Gran a Campos | card.cat\nEl passat dissabte dia 24 d’octubre, a l’Església de Sant Julià de Campos es va celebrar la Trobada de Corals de la Gent Gran, on les corals Gabellina de Capdepera, Gent Gran Punta de n’Amer de sa Coma, i la Coral i Rondalla de l’Associació de Persones Majors de Campos, es trobaren per tercera vegada dins aquest any.\nUn concert que va coincidir amb la Fira de la Tardor de Campos, i que en nom de l’Ajuntament de Campos va donar la benvinguda a les corals participants la regidora de Participació Ciutadana i Gent Gran, Ines Nicolau, on va voler destacar la satisfacció de l’Ajuntament per haver comptat dins aquesta setmana de festes amb la col•laboració de les corals de la gent gran, i animà als cantaires amb aquestes paraules: “Moltes gràcies a tots els participants. Músics, cantaires i directores: seguiu amb aquesta gran tasca, de cultura, educació i participació ciutadana, que avui des de l’Ajuntament de Campos volem donar-vos suport, perquè sou voltros les vertaders arrels d’aquesta societat, i també dir-vos gràcies per compartir la vostra música”.\nLes respectives corals cantaren cinc peces del seu repertori de manera individual i conjuntament: Nabucco, dirigida per la directora de la coral de sa Coma, Margalida Barceló; Don Gin de Alcalá la va dirigir Elionor Gómez Quintero, de la coral de Capdepera; i finalment Edelweiss, dirigida per Magdalena Rigo de la Coral de Campos, acompanyats per la Rondalla de la Gent Gran de Campos i la seva directora, Margalida Tomàs.\nEntre el nombrós públic assistent al concert, destacar l’assistència del rector de Campos, el manacorí Mn. Francesc Munar.\nPer a tots els components de la coral de sa Coma fou motiu de satisfacció poder saludar novament al nostre ex rector, que ens va construir l’església de Santa Maria de sa Coma.\nL’Ajuntament de Campos va fer entrega a les corals participants d’un obsequi en record de la trobada.\nAquest article s'ha catalogat com a Festes, Gent Gran, Música i s'ha etiquetat amb Trobada de Corals a Campos per Magdalena Ordinas representant null. Afegeix a les adreces d'interès l'enllaç.\nAntoni Font en Món: clau, i clau a punta torta\nMón: clau, i clau a punta torta (1)\nUn punt de patiment\nMarcus Cooper Walz, campió mundial en K2 500\nOnze milanes nascudes a Mallorca participen en un pla pilot contra l’extinció d’aquesta espècie a Andalusia\nEntra en erupció el volcà a La Palma\nMig centenar de persones es manifesten a Palma contra "l'ampliació encoberta" de l'aeroport de Son Sant Joan


“L'entrenament en alçada és el millor i es nota sobre la moto”\nEl pilot belga va establir la seva residència al principat ara fa un parell d’anys i s’ha involucrat molt des de llavors, obrint-hi un negoci. Ara fa un parell de setmanes va fer el seu debut a MotoGP\nEntrevista amb el pilot de MotoGP, Xavier Siméon\nAra fa dues setmanes que Siméon va fer el seu debut a MotoGP\nEl pilot del Reale Avintia Racing de MotoGP, Xavier Siméon, a la redacció del Diari d'Andorra.\nActualitzada 02/04/2018 a les 12:17\nXavier Siméon (Brussel·les, 1989) és un dels molts pilots del món del motociclisme que es troba a gust vivint i entrenant a Andorra. Va establir la seva residència ara fa un parell d’anys i des de llavors s’ha implicat molt. Com ja han fet altres residents d’elit, ha obert el seu primer negoci al Principat, un local especialitzat en la xocolata que està ubicat a l’avinguda Meritxell.\nPer què va escollir venir a viure al país?\nJo soc molt amic de Xavi Forés, que ja era resident abans, i anant a la Superprestigio de Barcelona em va parlar de les condicions d’entrenaments del país perquè jo em queixava que a Bèlgica pel mal temps i falta de circuits no podia entrenar gaire. Vaig prendre la decisió de venir a viure aquí perquè està tot molt proper i les condicions de vida també per entrenar-se a una altitud més elevada és molt important per a nosaltres.\nAcaba d’obrir un negoci al país. Imagino que es deu veure molts anys vivint aquí?\nSí. Vaig venir a viure amb la meva parella i s’hi ha trobat molt a gust també. Va deixar la seva feina a Bèlgica per poder venir. Hem vist que a Andorra no hi ha aquesta cultura de la xocolata i com els seus pares han treballat 30 anys amb la xocolata a Bèlgica vam veure una oportunitat d’obrir una marca francesa però que la xocolata està cent per cent fet a Bèlgica i és número 1 a França. Com veiem el nostre futur aquí vam decidir obrir un negoci al país.\nHi ha molts altres pilots de MotoGP a Andorra. També li van comentar alguna cosa abans de venir a viure?\nQuan jo vaig arribar només hi havia els germans Espargaró. Al mateix temps van arribar altres pilots. Sé que Ruben Xaus és resident des de fa molts anys i intenta fer moltes coses per als pilots d’aquí al país. També hi ha Raúl Romero, que és el meu cap d’equip i està intentant fer evolucionar el circuit del Pas de la Casa. Està molt bé que siguem diversos pilots per aquí i esperem que en un futur puguem tenir més instal·lacions.\nQue el circuit sigui més accessible i més segur per anar a entrenar durant l’estiu o l’hivern en disciplines diferents perquè nosaltres al final entrenem més en terra o neu que en asfalt perquè té un cost menor i menys risc. Sé que estan treballant molt desenvolupar això.\nEn què consisteixen més els seus entrenaments a Andorra? També és un boig del ciclisme?\n(Riu) Jo soc més de fer gimnàs i de córrer que de bicicleta, però durant el període d’estiu faig més bici i a l’hivern menys, que és quan faig més esquí de muntanya. Està clar que la condició física compta molt per a nosaltres i les condicions aquí per a això són perfectes. L’entrenament en alçada és el millor i es nota molt a sobre la moto.\nAmb quins pilots es fa més dels que també estan vivint al Principat?\nSempre vaig amb Xavi Forés, que és molt amic meu, i entrenem junts.\nDesprés de tants anys a Moto2 s’esperava poder fer el salt a MotoGP?\nL’any passat era a un equip no molt professional comparat amb tots els equips en els quals havia estat, i em va perjudicar molt, però gràcies a una empresa de Bèlgica que m’ha fet el management tota la vida, vaig tenir l’oportunitat de pujar a MotoGP. Vam aconseguir molts patrocinadors belgues que volien ajudar a veure un belga a la màxima categoria del motociclisme. Estic molt orgullós de poder ser-hi. És un any nou per a mi i he d’aprendre moltes coses perquè hi ha els millors pilots del món. Haurem de treballar molt per ser a les posicions bones.\nLa primera cursa no li va anar del tot bé. Què és el que ha de millorar?\nNo és que no anés del tot bé, perquè jo ja preveia que podria passar així. Als tests de pretemporada vaig veure que encara em faltava una mica per estar a l’altura de la resta. Com veia que el meu nivell no era molt alt, el més important era arribar fins al final, agafar experiència i aprendre de la carrera. Després d’aquest GP de Qatar espero fer un salt de qualitat en rendiment. Estic segur que si puc treballar amb calma els resultats arri- baran.\nCreu que pot lluitar per un Top-10 o podi aquest any?\nSincerament, veig que un podi amb una moto privada és molt molt difícil, a part que has de tenir un dia de sort. L’objectiu és entrar als punts, que és el que aconseguia Héctor Barberá l’any passat amb aquesta moto. Si podem entrar vàries vegades als punts ja seria molt bon resultat.\nQui creu que guanyarà el Mundial enguany?\nÉs difícil dir-ho. A Marc Márquez se’l veu fort, Valentino sempre segueix en forma, però a mi m’agradaria, perquè ja s’ho mereixia l’any passat i se’l veu fort aquest any, que el guanyi Dovizioso.


La ruta ambiental del Consorci de la Ribera per aquest diumenge a Riola | RiberaBaixa.info\nLa ruta pel paisatge cultural del Xúquer és circular, l’eixida i la tornada es realitzaran des del mateix punt d’encontre, l’Ajuntament. Farem un passeig per tota la raconada de Riola des del poble passant pel pont de ferro, el més vell de la Ribera, per l’assut de Riola i la séquia major de la Vila i Honor de Corbera.\nParlarem de la importància del riu com a frontera natural i eix vertebrador de la vida al poble. Descobrirem el delicat ecosistema en perill del curs baix del Xúquer, les espècies invasores i la conservació de la flora i fauna.\nParlarem de les continues riuades, de les grans obres per a la contenció del riu en perspectiva històrica i de la formació del sistema de regadiu de la ja desapareguda Vila i Honor de Corbera.\nAquesta ruta és en definitiva un passeig pel paisatge cultural del Xúquer al seu pas per Riola, un paisatge a cavall entre la necessitat de l’ésser humà per controlar les aigües del riu anomenat el devastador (Xúquer), i la reivindicació del medi natural que sempre demana tot allò que és seu.\nDistància: 4 kilòmetres aproximadament\nEn acabant es pot dinar a qualsevol dels locals que oferta la població.\nPublicació següentMés de 600 veïns acudeixen a l’assemblea informativa del Perelló per a actuar contra la “pacificació” de la CV-500\nPublicació anteriorUn centenar de turoperadors de la República Txeca s’interessen per Cullera


Oliver Stone porta al cinema la vida d’Edward Snowden | Barcelona Cultura\nOliver Stone porta al cinema la vida d’Edward Snowden\nLa pel·lícula es titula ‘Snowden’ i arriba a la cartellera aquesta setmana\nÉs una de les històries més apassionants dels últims anys, un cas real d’espionatge que va canviar la imatge pública del govern dels Estats Units gràcies a l’acció d’un sol home, Edward Snowden. Ara, el popular director Oliver Stone porta al cinema tot aquest periple, una pel·lícula que es basa en el llibre The Snowden files escrit per Anatoli Kutxerena, l’advocat rus de Snowden.\nEl film narra els esdeveniments que van acompanyar la publicació per part del diari The Guardian dels documents classificats que va aportar Edward Snowden sobre el programa de vigilància mundial que havia posat en marxa l’NSA (Agència de Seguretat Nacional dels Estats Units) el 2013.\nDesprés de la publicació dels arxius es va produir una enorme commoció política arreu del planeta, una xarxa d’espionatge amb ramificacions molt importants que va causar un enorme escàndol. El veterà director Oliver Stone, expert en temes polèmics, aixeca aquesta cinta amb ànim de donar a conèixer la història i tot el que significa per a l’opinió pública mundial.\nData: estrena 14 d’octubre\nEspai: diferents sales de cinema\nMés informació al web de la distribuïdora


Avís legal -\nGABINET D’ESPECIALITATS MÈDIQUES ASSOCIADES GEMA S.L., com a Responsable del Tractament, amb CIF: B-61.152.740, l’informa en virtut de la legislació vigent en matèria de Protecció de Dades de caràcter personal, que les dades personals recollides mitjançant els diferents formularis del website, i les que faci arribar a les adreces de correu electrònic de contacte seran tractades amb les següents finalitats:\nRecepció del seu Currículum Vitae i avaluació de la seva candidatura a posicions de treball obertes a la nostra organització.\nGestionar la seva sol·licitud de cita prèvia a alguna de les especialitats mèdiques de la nostra organització, així com els pagaments que se’n puguin derivar.\nGestionar la seva sol·licitud de reserva d’espais i materials.\nLes dades que ens faciliti es conservaran durant el temps estrictament necessari per atendre la seva sol·licitud (inferior a sis mesos, excepte que de la seva sol·licitud se’n derivi una actuació que requereixi per motius legals conservar-la durant un període més llarg de temps), per mantenir-lo com a interessat en futurs processos de selecció (un any) o durant els anys necessaris per complir amb les obligacions legals, com la legislació laboral i tributària, o la legislació vigent que regula els drets d’informació concernent la salut i l’autonomia del pacient, i la documentació clínica.\nL’informem que vostè pot exercir els drets d’accés, rectificació, supressió, oposició, limitació del tractament i portabilitat sobre les dades personals que ens ha facilitat. Per fer-ho, pot fer arribar la seva sol·licitud a la nostra organització, fent-nos arribar la seva sol·licitud per correu postal a GEMA Clínica, Ref. Protecció de Dades, Camí Ral, 657, 08302 – Mataró, o bé fer arribar la seva sol·licitud a l’adreça info@gemasl.com.\nAixí, vostè també pot contactar amb el Delegat de Protecció de Dades, sempre que ho consideri convenient, per consultar qualsevol qüestió relacionada amb la privacitat de les seves dades. Pot fer arribar la seva sol·licitud per correu postal a GEMA Clínica, Att. Delegat de Protecció de Dades, Camí Ral, 657, 08302 – Mataró, o bé fer arribar la seva sol·licitud a l’adreça info@gemasl.com.\nL’usuari garanteix l’autenticitat de totes aquelles dades que comuniqui a través de www.gemasl.com i mantindrà actualitzada la informació que faciliti a GABINET D’ESPECIALITATS MÈDIQUES ASSOCIADES GEMA S.L., de forma que respongui en tot moment a la seva situació real, essent l’únic responsable de les manifestacions falses o inexactes que realitzi, així com dels perjudicis que causi per aquesta raó a GABINET D’ESPECIALITATS MÈDIQUES ASSOCIADES GEMA S.L. o a tercers.\nEn compliment del que preveu la Llei 34/2002, d’onze de juliol, de Serveis de la Societat de la Informació i de Comerç Electrònic, s’informa a l’usuari que la pàgina web corporativa de GABINET D’ESPECIALITATS MÈDIQUES ASSOCIADES GEMA S.L. es troba allotjada al domini gemasl.com, propietat de la societat GABINET D’ESPECIALITATS MÈDIQUES ASSOCIADES GEMA S.L.\nGABINET D’ESPECIALITATS MÈDIQUES ASSOCIADES GEMA S.L. es una Societat Limitada. La seva seu social, a efectes de notificacions, es troba a Mataró, al Camí Ral 657, CP: 08302 amb CIF: B-61.152.740. La societat es troba inscrita en el Registre Mercantil de Barcelona, Tom 21150, Foli 41, Fulla Nº B-17101, Inscripció 8ª.\nGABINET D’ESPECIALITATS MÈDIQUES ASSOCIADES GEMA S.L. presta serveis de salut. Per establir una comunicació directa i efectiva amb GABINET D’ESPECIALITATS MÈDIQUES ASSOCIADES GEMA S.L. pot telefonar al número de telèfon 93.796.44.44 o enviar un correu electrònic a l’adreça info@gemasl.com indicant a l’assumpte del correu “Ref. Avís Legal”.\nGABINET D’ESPECIALITATS MÈDIQUES ASSOCIADES GEMA S.L. no pot assumir cap responsabilitat derivada de l’ús incorrecte, inapropiat o il·lícit de la informació apareguda en les pàgines d’Internet de GABINET D’ESPECIALITATS MÈDIQUES ASSOCIADES GEMA S.L.\nAmb els límits establerts a la llei, GABINET D’ESPECIALITATS MÈDIQUES ASSOCIADES GEMA S.L. no assumeix cap responsabilitat derivada de la falta de veracitat, integritat, actualització i precisió de les dades o informacions que contenen les seves pàgines d’Internet. Els continguts i informació de les pàgines d’Internet de GABINET D’ESPECIALITATS MÈDIQUES ASSOCIADES GEMA S.L. estan elaborades per professionals degudament qualificats per a l’exercici de la seva professió. No obstant, els continguts e informació no la vinculen, ni constitueixen opinions, consells o assessorament legal de qualsevol tipus, doncs només es tracta d’un servei ofert amb caràcter informatiu i divulgatiu.\nLes pàgines d’Internet de GABINET D’ESPECIALITATS MÈDIQUES ASSOCIADES GEMA S.L. poden contenir enllaços (links) a altres pàgines de tercers. Per això, aquesta no podrà assumir responsabilitats pel contingut que pugui aparèixer en pàgines de tercers. Els textos, imatges, sons, animacions, software i la resta de continguts inclosos en aquest website són propietat exclusiva de GABINET D’ESPECIALITATS MÈDIQUES ASSOCIADES GEMA S.L. o els seus llicenciants. Qualsevol acte de transmissió, distribució, cessió, reproducció, emmagatzemament o comunicació pública total o parcial, ha de comptar amb el consentiment exprés de GABINET D’ESPECIALITATS MÈDIQUES ASSOCIADES GEMA S.L..\nEls continguts proporcionats per GABINET D’ESPECIALITATS MÈDIQUES ASSOCIADES GEMA S.L. estan subjectes als drets de propietat intel·lectual i industrial i són titularitat exclusiva de GABINET D’ESPECIALITATS MÈDIQUES ASSOCIADES GEMA S.L. o de les persones físiques o jurídiques que s’informi mitjançant l’adquisició d’un producte o servei. GABINET D’ESPECIALITATS MÈDIQUES ASSOCIADES GEMA S.L. no confereix a l’adquirent cap dret d’alteració, explotació, reproducció, distribució o comunicació pública sobre el mateix, reservant-se el GABINET D’ESPECIALITATS MÈDIQUES ASSOCIADES GEMA S.L. tots aquests drets. La cessió d’aquests drets precisarà el consentiment previ per escrit del titular dels mateixos, de manera que el client no podrà posar a disposició de terceres persones aquests continguts.\nLa propietat intel·lectual s’estén, a més a més del contingut inclòs a GABINET D’ESPECIALITATS MÈDIQUES ASSOCIADES GEMA S.L., als seus gràfics, logotips, dissenys, imatges i codis font utilitzats per a la seva programació.\nGABINET D´ESPECIALITATS MÈDIQUES, ASSOCIADES GEMA ha obtingut la Informació i els materials inclosos a la web de fonts considerades com fiables i, si bé s’han pres mesures raonables per assegurar-se que la informació continguda sigui la correcte, GABINET D’ESPECIALITATS MÈDIQUES ASSOCIADES GEMA S.L. no pot garantir que en tot moment i circumstància aquesta informació sigui exacta, completa, actualitzada i,en conseqüència , no s’ha de confiar en ella como si ho fos. GABINET D’ESPECIALITATS MÈDIQUES ASSOCIADES GEMA S.L. declina expressament qualsevol responsabilitat per error o omissió en la Informació continguda a les pàgines d’aquesta web.\nGABINET D’ESPECIALITATS MÈDIQUES ASSOCIADES GEMA S.L. es reserva la facultat de modificar, suspendre, cancel·lar o restringir el contingut de la web, els vincles o la informació obtinguda a través d’ella, sense necessitat d´ avís previ. Aquesta, en cap cas, assumeix cap responsabilitat com a conseqüència de la utilització incorrecte de la web que pugui fer l’usuari, tant de la informació com dels serveis inclosos.\nEn cap cas GABINET D’ESPECIALITATS MÈDIQUES ASSOCIADES GEMA S.L., les seves sucursals i/o centres de treball, els seus directors i/o apoderats, treballadors i, en general, el personal autoritzat serà responsable de qualsevol tipus de perjudici, pèrdua, reclamació o despesa, tant si procedeix directa o indirectament, de l’ús i/o difusió de la web o de la Informació adquirida o accedida per o a través d’aquesta o dels seus virus informàtics, d’errades operatives o d’interrupcions en el serveis o transmissió o d’errades en la línia en l’ús de la web, tant per connexió directa com per vincle o altre medi, constituint a tots els efectes legals un avís a qualsevol usuari de que aquestes possibilitats i actes puguin ocórrer.\nNomés es permet descarregar per a ús personal i privat els continguts, copiar o imprimir qualsevol pàgina d’aquesta web. Queda prohibit reproduir, transmetre, modificar o suprimir la informació, contingut o advertències d’aquesta web sense la prèvia autorització per escrit de GABINET D’ESPECIALITATS MÈDIQUES ASSOCIADES GEMA S.L..\nGABINET D’ESPECIALITATS MÈDIQUES ASSOCIADES GEMA S.L. no es fa responsable de les webs no pròpies a les que es pugui accedir mitjançant vincles o enllaços (“links”) o de qualsevol contingut posat a disposició de tercers. Qualsevol ús d’un vincle o accés a una web no pròpia serà realitzat per voluntat i al risc totalment exclusiu de l’usuari. GABINET D’ESPECIALITATS MÈDIQUES ASSOCIADES GEMA S.L. no recomana ni garanteix cap de la/es Informació/ons obtinguda/es per o a través d’un vincle, ni es responsabilitza de cap pèrdua, reclamació o perjudici derivat de l’ús o mal ús d’un vincle, o de la Informació obtinguda a través d’ell, inclosos altres vincles o webs, de la interrupció en el servei o en l’accés, o de l’intent d’utilitzar o d’utilitzar malament un vincle, tan al connectar a la web de GABINET D’ESPECIALITATS MÈDIQUES ASSOCIADES GEMA S.L. com a l’accedir a la informació d’altres webs des de la mateixa.


Toño Sanchís prova fortuna en el porno\nToño Sanchís pretén donar un gir de 180 graus al seu rumb professional. Per això, el representant de famosos ha decidit enderrocar portes i contactar amb Ramiro Lapiedra , un dels productors de cinema porno més importants del món. El seu objectiu? Provar fortuna en el món del cinema X.\nNo, Toño Sanchís no va a fer porno, com a actor, almenys de moment. El seu objectiu és crear la web de cinema per a adults més important del món. El mateix Lapiedra ho ha confessat a la revista 'Què em dius'. "No tenien molt clar com començar i per això em van cridar a mi. Em van oferir portar tot i que fóssim socis" , ha apuntat el director, encarregat de portar al més alt a Lucía Lapiedra del gènere, l'ex de Pipi Estrada.\nEl projecte va fracassar i l'associació finalment no es produirà encara que sembla probable que Toño Sanchís acabi portant endavant amb altres persones . "Tenien contacte amb diferents productors que anaven a portar tot. Està molt ficat amb tot això", apunta la revista 'Què em dius'.\nL'exrepresentant de Belén Esteban es troba ultimant el seu retorn a la televisió, on col·laborarà en 'Aixeca't', programa de Telecinco, cosa que podria provocar que tots dos es retrobaran a la petita pantalla.\nArtículo anteriorMuertas 18 personas en un bombardeo libio sobre grupos yihadistas en Sirte\nArtículo siguienteAnticorrupción acusa al expresidente Diputación Alicante (PP), en caso Brugal


Especialistes en Nutrició i Dietètica de la Universitat d'Alacant defenen recuperar les tradicions culinàries i tornar a la dieta mediterrània per a prevenir malalties i morts. Actualitat Universitària\nEspecialistes en Nutrició i Dietèti..ia per a prevenir malalties i morts\nAlacant. 29 de març de 2017\nTornar a la dieta mediterrània per a millorar la qualitat de vida, atesa la situació espanyola actual d’envelliment poblacional i augment de longevitat, i per a reduir malalties, moltes d’aquestes provocades per una alimentació i nutrició inadequades, és el consell dels especialistes de la UA, Josep Bernabeu-Mestre i Eva Trescastro López i Galiana-Sánchez. Catedràtic d’Història de la Ciència i dietistes-nutricionistes del Grup d'investigació GADEA. Els experts donen aquesta recomanació com a conclusió al seu article científic “Transición epidemiológica-nutricional y cambios demográficos en la España contemporánea”, i afirmen que «els reptes demogràfics –envelliment i augment de la longevitat– i epidemiològics davant dels quals es troba la població espanyola, molts d’aquests associats a les conseqüències d’una alimentació i una nutrició inadequades, aconsellen revertir la tendència que mostra la transició epidemiològica-nutricional i recuperar hàbits alimentaris i estils de vida saludables com els que representa la dieta mediterrània».\nEn l’estudi analitzen la relació entre alimentació, nutrició i salut, i reflexionen sobre el paper que pot fer la millora dels patrons alimentaris per a garantir un envelliment saludable i autònom, com també l’interès que ofereix el marc explicatiu de la transició epidemiològica-nutricional.\nL’article, publicat en 2016 en la revista Panorama Social, situa, a la fi del segle XX, l’aparició d’una nova etapa epidemiològica nutricional, en la qual el consum de dietes basades en greixos saturats, sucres i hidrats de carboni va derivar en un augment de l’obesitat i de les malalties degeneratives.\nAquest escenari nutricional caracteritzat per la ingesta d’un excés de calories, sucres simples i greixos de la dècada dels vuitanta (s. XX), està, en l’actualitat, travessant l’última etapa del model transicional, caracteritzada per la necessitat de fomentar el consum de dietes equilibrades i saludables que permeten controlar les malalties i els problemes de l’etapa anterior. Per a resoldre-ho són claus els estudis de Nutrició i Dietètica i de Gastronomia.\nAl panorama anterior, i per a l’empitjorament del pronòstic, els investigadors troben l’aparició de formes de vida més sedentàries i amb menors necessitats calòriques; tant és així que, a Espanya, les xifres de sobrepès i obesitat es van accelerar a partir de la dècada de 1980, afirma l’estudi. I, afig «el problema és semblant i fins i tot més preocupant entre la població infantil i adolescent». Per tot això, els experts no discuteixen la necessitat de fomentar el consum de dietes equilibrades i saludables.\nLa publicació insisteix que «la necessitat de recuperar el model alimentari de referència que representa la dieta mediterrània s’ha convertit en una prioritat i en una reivindicació des de fa dècades». Per a l’èxit d’aquesta, els experts de la UA aconsellen readaptar-la a les circumstàncies actuals. Aquest ajustament s’aconsegueix amb la recuperació de receptaris tradicionals populars com els que va arreplegar el gastrònom José Guardiola Ortiz en l’obra reeditada per Publicacions Universitat d’Alacant, Gastronomía alicantina, la seua anàlisi des del punt de vista nutricional, mitjançant consells i correcció dels menús, com fan les expertes en Nutrició, Eva Trescastro i Vanesa Cortés en l’estudi introductori que acompanya la reedició. Com assenyala Bernabeu-Mestre, l’alimentació de qualitat, ha de ser, a més de nutricionalment adequada, variada i saludable, “palatable i adaptada als gustos i les necessitats dels consumidors”.\nEn el volum els especialistes fan una valoració nutricional i donen recomanacions dietètiques sobre com menjar de cara a la dieta mediterrània. Així, es recupera i difon el patrimoni culinari tradicional d’Alacant i es promocionen hàbits alimentaris saludables. La solució, com assenyala Eva Trescastro, és «adaptar les receptes a l’actualitat, per a no haver de prescindir-ne».\nLa gastronomia, afirmen, s’ha convertit en un dels principals reptes del segle XXI pel caràcter essencial per a la salut de les persones que té. En aquest sentit, els investigadors desafien a ser capaços de «conjugar la salubritat i la qualitat en l’alimentació que promocionem», i és la dieta mediterrània un patró alimentari que reuneix totes aquestes característiques.\nEls autors de l’article científic defenen que aquest procés de recuperació i adaptació de la dieta mediterrània ha de ser liderat pel sector públic a través de polítiques d’alimentació i nutrició i de campanyes orientades cap a la millora de l’educació en alimentació i nutrició; però, a més, a aquest també s’han d’incorporar sectors claus en l’àmbit de l’alimentació, com la indústria agroalimentària, que han aportat les seues quotes de responsabilitat social, i altres agents involucrats en la restauració col·lectiva.\nEl llibre Gastronomía alicantina es presentarà a l’Institut López Piñero d’Història de la Medicina i la Ciència a València, avui 29 de març, a les 19:30 hores.\nE.M. Trescastro-López, M. E. Galiana-Sánchez i J. Bernabeu-Mestre (2016), “Transición epidemiológica-nutricional y cambios demográficos en la España contemporánea”, Panorama Social 23, pàg. 167-175.\nLa Universitat d’Alacant reedita Gastronomía alicantina, de José Guardiola, davant la necessitat que plantegen els experts en Nutrició i Dietètica de recuperar la dieta mediterrània


Blog VERNACLE de Jordi Salat Orteu: La descatalanització de la llengua catalana ( 2 )\nJoan Vinyoli, "Sense mans-I"\nLa ideologia ha pesat moltes vegades negativament i ha desfigurat les paraules i els\nnoms amb l'acceptació que s'ha fet per part de les autoritats oficials dels mots que s'han incorporat a la llengua.\nA tall d’exemple, cal recordar que sota la dictadura de Franco, a fi d’espanyolitzar i descatalanitzar, van ser alterats i malescrits molts topònims i cognoms catalans.\nTambé s’ha acceptat mots deformats per l’ús social vulgar com és el cas dels plurals\n“es” que s’han acceptat com “as”, en molts casos degut a la fonètica barcelonina.\nTrobem un exemple en el cas de : Guilleumas enlloc de Guilleumes, Corominas enlloc de Coromines, Casas enlloc de Cases, Moragas enlloc de Moragues,...\nTambé amb altres formes ortogràfiques, fent de la “o” una “u” com: Buigas enlloc de Bohigues que és derivat de Bohi. ( Caldes de Montbui s’hauria de escriure Caldes de Mont Bohi)\nDarrerament fins i tot han tret la “h” una lletra que pels lingüistes que segueixen el criteri cabalístic té una importància essencial.( Segons la càbala, donada a conèixer des de Catalunya pels volt del segle X i sobretot des de l'Escola de l'Ànima de Girona, considerada durant l'Edat Mitjana la "Mare d'Israel", cada paraula és la suma de lletres les quals tenen assignada una correspondència amb un número o nombre, i es valora, per tant, el seu valor numèric total. Si es treu la "h" el valor numèric queda alterat i la paraula perd la seva força natural i mística) EXemples: Montblach, Bach i March s'ha deixat per Montblanc, Bac i Marc. En llengua germànica "Bach" vol dir "rierol".\nEl nom de "Baqueira", topònim relacionat amb unes famoses pistes d'esquí dels Pirineus catalans, és un derivat de "Bach". Orogràficamt, aquest lloc pirinenc, és un lloc amb "rierols". Ara li han posat "Vaquèira" i diuen que és un mot que ve de vaca, i com en el Pirineu hi ha vaques, s'accepta...Es tergiversen significats lingüístics, s'esborren petjades històriques, s'altera la fidedigna percepció realitat.\nS’accepta com a normal, i es fa servir l’acabament “ero” com és el cas de canyero, musiquero, monedero, dominguero enlloc de l’acabament “er” que és canyer,musiquer o moneder. En el cas concret de Barcelona ho pronuncies canyeru, musiqueru o munederu. Hauria de ser canyer, moneder, musiquer, diumenger...\nAmb altres casos, es fa de la “ll” una “y” com per exemple: “Soley” enlloc de “Solell” o “Mayol” enlloc de “Malloll”, entre d’altres.\nAl llarg dels segles, les ideologies i determinats poders dominants que han imperat a\nterres catalanes, han traït l'esperit de la llengua catalana apartant-la de la font que li dóna la força i el ser. Jo crec que ens han descatalanitzat la llengua catalana perquè algun poder no volia, i encara no ho vol, que aquesta llengua tingui la força de reeiximent que ha de tenir i que reflecteixi i manifesti l'esperit per mitjà de la catalanitat, o sigui l'esperit de la terra o esperit vernacle, com deien els intel·lectuals de la Renaixença, el qual, li és consubstancial i li dóna la creativitat i la comunió amb l'Ésser universal. L'Universalisme no és "estar amb molts" , com prediquen els espanyols castellanistes i uniformistes, sinó que vol dir "ser amb l'U" com prediquen els espiritualistes d'arreu del món, i entre aquests, els vernaclistes catalans.\nPublicat per Vernacle a 23:31\nCaldria distingir entre dos fenòmens:\n- la persistència de formes no-normatives per la influència directa de l'espanyolisme o del francesisme. Penso, per exemple, en el cas flagrant i ignominiós de Castelló de la Ribera a la qual se l'imposa la denominació filipisto-franquista de Villanueva de Castellón.\n- l'existència de formes no-normatives que segueixen normes ortogràfiques pre-fabrianes. És el cas de Corominas/Coromines. Fabrianament hem d'escriure tothora Coromines, car fer 'Corominas' denota un oblit del fet que la norma ortogràfica catalana ha d'adir-se amb la norma fonètica mitjana i integradora de totes les variants. D'altra banda, tenim casos diferents com Cassà/Caçà de la Selva, on les dues formes serien fonèticament equivalents, però la segona hauria d'ésser la preferida. Finalment, hi ha qüestions com la 'h' final, en cognoms com March o Salrach: no és un signe fonètic sinó un signe ortogràfic històric, avui superat (però, en essència, si algú el vol mantindre, no el podem posar en el mateix sac que als espanyolistes).\nEls dos fenòmens, però, s'entrelliguen. Un exemple és el franquisme victoriós, el qual sentia una tírria ben natural contra el mestre Pompeu Fabra, pel fet que Fabra havia descastellanitzat el català amb una estratègia occitanitzadora que poava en la llengua catalana poc o gens interferidora de la majoria de comarques. El franquisme victoriós, doncs, recupera les normatives pre-fabrianes i les fomenta per tal d'ensorrar la tasca normativitzadora, sembrar la discòrdia entre la catalanitat resistent de l'interior i desmoralitzar aquelles persones que volien aprendre a escriure correctament la pròpia llengua.\n10 de maig de 2008 a les 11:32